title: Lindau

text: Lindau on kaupunki Baijerin osavaltiossa, eteläisessä Saksassa. Se on samannimisen piirikunnan keskuskaupunki ja kuuluu Schwabenin hallintopiiriin. Kaupunki sijaitsee Bodenjärven itäisellä rannalla lähellä Itävallan ja Sveitsin rajaa. Lindaun historiallinen vanhakaupunki sijaitsee 0,68 neliökilometrin kokoisella saarella.


title: Lindau

text: Varhaisin maininta Lindausta historiallisissa lähteissä on peräisin vuodelta 882. Tuolloisessa dokumentissa St. Gallenista kotoisin ollut munkki kertoi kreivi Adalbert von Rätienin perustaneen nunnaluostarin saarelle. Vuonna 1180 alueelle perustettiin St. Stephanin kirkko, ja vuonna 1224 fransiskaanit perustivat uuden luostarin saarelle. 1270-luvulla Lindausta tuli vapaa keisarillinen kaupunki () kuningas Rudolf I Habsburgilaisen hallintokaudella.


title: Lindau

text: Uskonpuhdistuksen myötä Lindau kääntyi protestanttisuuteen vuonna 1528. Kolmikymmenvuotisen sodan jälkeen vuonna 1655 kaupungissa pidettiin sota-ajan muistoksi ensimmäinen Lindauer Kinderfest.


title: Lindau

text: Pyhän saksalais-roomalaisen keisarikunnan kaaduttua Lindau menetti vapaan valtakunnankaupungin asemansa vuonna 1802. Kaupungin hallinta siirtyi Karl August von Bretzenheimille, joka luovutti kaupungin ja sen luostarin Itävallan kuningaskunnalle vuonna 1804. Itävalta luovutti kaupungin takaisin Baijerille vuonna 1805. Rautatieyhteys vanhankaupungin saarelle rakennettiin vuonna 1853. Vuonna 1856 kaupungille rakennettiin uusi satama.


title: Lindau

text: Aeschachin, Hoyrenin ja Reutinin alueet liitettiin Lindauhun vuonna 1922. Toisen maailmansodan jälkeen kaupunkia hallinnoivat ranskalaiset. Se palautettiin Baijerille vuonna 1955.


title: Norman Schwarzkopf

text: Herbert Norman Schwarzkopf (22. elokuuta 1934 Trenton, New Jersey – 27. joulukuuta 2012 Tampa, Florida) oli yhdysvaltalainen sotilas ja Yhdysvaltain maavoimien neljän tähden kenraali. Schwarzkopfilla oli merkittävä rooli vuoden 1991 Persianlahden sodassa, jossa Yhdysvaltain puolustusministeriö nimitti hänet monikansallisen liittouman joukkojen ylipäälliköksi.


title: Norman Schwarzkopf

text: H. Norman Schwarzkopf syntyi Trentonin kaupungissa New Jerseyssä, Yhdysvalloissa. Hänen vanhempansa olivat Yhdysvaltain maavoimien komentaja Norman Schwarzkopf vanhempi ja sairaanhoitaja Ruth Bowman. Schwarzkopfin suku on isänsä puolelta saksalaista syntyperää. Hän vietti lapsuutensa Lawrencevillen kaupungissa New Jerseyssä.


title: Norman Schwarzkopf

text: Koska Schwarzkopf vanhempi oli siirretty toisen maailmansodan aikoihin yhdysvaltalaisten varuskuntaan liittoutuneiden miehittämässä Iranissa, vuonna 1946 Schwarzkopf ja hänen muut perheenjäsenensä muuttivat isän luokse ja hän opiskeli presbyteerikirkon pappien ylläpitämässä sisäoppilaitoksessa Teheranissa. Schwarzkopf jatkoi opintojaan Geneven kansainvälisessä koulussa Sveitsissä.


title: Norman Schwarzkopf

text: Opintojensa jälkeen Schwarzkopf päätti liittyä Yhdysvaltain maavoimiin, joten hän opiskeli Valley Forgen sotilasakatemiassa Pennsylvaniassa, josta hän valmistui vuonna 1956. Valley Forgesta valmistumisen jälkeen Schwarzkopf opiskeli West Pointin sotilasakatemiassa New Yorkissa, josta hän valmistui vuonna 1964.


title: Norman Schwarzkopf

text: Kun Schwarzkopf valmistui West Pointista, hänet ylennettiin vänrikiksi ja siirrettiin jatkokoulutukseen Fort Benningin tukikohtaan Georgian osavaltiossa. 1960-luvun edetessä hänet ylennettiin kapteeniksi ja siirrettiin Länsi-Saksaan, jossa hän toimi korkea-arvoisempien maavoimien upseerien adjutanttina. Kun Vietnamin sota alkoi, Schwarzkopf lähetettiin organisoimaan Etelä-Vietnamin maahanlaskujoukkojen toimintaa, minkä ansiosta hänet ylennettiin majuriksi. Hänet myös palkittiin Silver Star -urhoollisuusmitalilla, koska Schwarzkopf oli pelastanut miinakentän keskelle joutuneita sotilaita ja samalla haavoittunut maamiinan räjähdyksessä. Vuonna 1968 Schwarzkopf ylennettiin majuriksi ja hän avioitui Brenda Holsingerin kanssa.


title: Norman Schwarzkopf

text: Kun Schwarzkopf oli palannut Vietnamista, hän siirtyi takaisin Yhdysvaltoihin kouluttamaan maavoimien sotilaita West Pointin akatemiassa. 1970-luvun alussa hänet kuitenkin nimitettiin Alaskan osavaltion maajoukkojen komentajan prikaatikenraali Willard Lathamin assistentiksi ja myöhemmin Fort Lewisin tukikohdan komentajaksi Washingtonin osavaltiossa. Kun Schwarzkopf oli ylennetty prikaatikenraaliksi, hänet lähetettiin yhdysvaltalaisten varuskuntaan Mainzin kaupungissa Länsi-Saksassa, mutta kenraalimajuriksi ylentämisen jälkeen hän palasi takaisin Yhdysvaltoihin Fort Stewartin tukikohdassa Georgiassa. Vuonna 1983 Schwarzkopf osallistui operaatio Urgent Furyn eli Grenadan miehityksen laatimiseen, ja vuonna 1984 hänet nimitettiin kenraaliluutnantti Carl E. Vuonon assistantiksi Yhdysvaltain puolustusministeriössä. Vuonna 1988 Schwarzkopf ylennettiin kenraaliksi.


title: Norman Schwarzkopf

text: Kun vuonna 1990 Irak miehitti Kuwaitin, puolustusministeriö määräsi Schwarzkopfin laatimaan suunnitelman irakilaisjoukkojen karkottamiseksi pois Kuwaitista. Muutamaa kuukautta myöhemmin Schwarzkopf esitteli suunnitelmansa massiivisesta ilmapommituksesta, ja 17. tammikuuta 1991 Yhdysvaltain johtama monikansallinen liittouma käynnisti hyökkäyksensä pommittamalla irakilaisjoukkoja risteilyohjuksilla ja täsmäpommeilla vihollisen taistelutahdon murskaamiseksi. Yhdysvaltain puolustusministeriö vaikuttui Schwarzkopfin suunnitelman tehokkuudesta ja nimitti hänet liittouman joukkojen ylipäälliköksi. 24. helmikuuta 1991 liittouman maahyökkäys hääti irakilaiset pois Kuwaitista, ja Persianlahden sota päättyi vain neljä vuorokautta myöhemmin 28. helmikuuta 1991. Schwarzkopf oli koko sodan ajan laajalti julkisuudessa, ja hänet tunnettiin Yhdysvaltain maavoimissa myös lempinimellä ”Stormin’ Norman”.


title: Norman Schwarzkopf

text: Schwarzkopfille on myönnetty sotilaallisilta ansioistaan muiden muassa Presidentin vapaudenmitali ja Kongressin kultamitali. Ranskan muukalaislegioona nimitti hänet ainoaksi yhdysvaltalaiseksi kunniajäsenekseen.


title: Norman Schwarzkopf

text: Persianlahden sodan jälkeen Schwarzkopf vetäytyi aktiivisesta palveluksesta ja siirtyi eläkkeelle vuoden 1991 elokuussa. Hän julkaisi omaelämäkertansa "It Doesn’t Take a Hero" vuonna 1992. Vuonna 1993 hänellä havaittiin eturauhassyöpä, mutta hän pääsi hoitoon ja toipui syövästä. Schwarzkopf asui Floridan osavaltiossa.


title: Saksan Grand Prix 1981

text: Saksan Grand Prix 1981 oli Formula 1 -sarjan osakilpailu, joka ajettiin 2. elokuuta 1981 Hockenheimringilla Saksassa. Kilpailun voitti Brabhamilla ajanut Nelson Piquet, jolle voitto oli kauden kolmas.


title: Luciano Soprani

text: Luciano Soprani (1946-1999) oli yksi tunnetuimpia italialaisia muodinluojia. Hän loi mainetta räätälöidyillä miesten puvuilla ja värikkäillä silkki-iltapuvuilla.


title: Luciano Soprani

text: Luciano Soprani opiskeli ensin maataloutta mutta 1967 hän aloitti uran muotialalla, Max Maran muotitalon suunnittelijana. 1974 hän saapui pysyvästi Milanoon ja siirtyi suunnittelemaan useille tunnetuille muotitaloille kuten Gucci, Basile, Heliette ja Nazareno Gabrielli.


title: Luciano Soprani

text: 1982 Luciano Soprani perusti Milanoon omaa nimeään kantavan muotihuoneen ja samana vuonna hän esitteli ensimmäisen oman kokoelmansa. Sopranin muotitalo on edelleen toiminnassa.


title: Luciano Soprani

text: Luciano Soprani kuoli vain 53-vuotiaana kurkkusyöpään.


title: Naomi Klein

text: Naomi Klein (s. 8. toukokuuta 1970 Montreal, Kanada) on kanadalainen toimittaja, kirjailija ja aktivisti. Hänet tunnetaan erityisesti globalisaatiota ja kapitalismia arvostelevista teoksistaan "No Logo" (2000), "Tuhokapitalismin nousu" (2007) ja "Tämä muuttaa kaiken" (2014).


title: Naomi Klein

text: Sekä Kleinin että hänen aviomiehensä Avi Lewisin perheillä on tausta kansalaistoimijoina. Kleinin isoisä, animaattori Philip Klein, erotettiin Disney-yhtiön palveluksesta vuoden 1942 animaattoreiden lakon jälkeen hänen toimittuaan siinä aktiivisesti. Kleinin lääkäri-isä Michael Klein oli Vietnamin sodan vastustaja ja Physicians for Social Responsibility -järjestön ("Lääkärin sosiaalinen vastuu") jäsen. Hänen elokuvantekijä-äitinsä Bonnie Sherr Klein sai julkisuutta pornografian vastaisella elokuvallaan "Not a Love Story". Hänen veljensä Seth on Canadian Centre for Policy Alternatives -tutkimuskeskuksen Brittiläisen Kolumbian toimiston johtaja. Hänen appivanhempansa ovat journalisti Michele Landsberg ja poliitikko Stephen Lewis, Kanadan uuden demokraattisen puolueen johtaja David Lewisin poika. Hänen tätinsä on naimisissa arkkitehti Daniel Libeskindin kanssa.


title: Naomi Klein

text: Klein opiskeli Toronton yliopistossa, mutta keskeytti opinnot kolmantena vuonna ja aloitti "The Globe and Mailin" palveluksessa. 23-vuotiaana hän siirtyi "This Magazineen".


title: Naomi Klein

text: Klein on ollut London School of Economicsin vierailevana luennoitsijana.


title: Naomi Klein

text: Vuonna 2000 Klein julkaisi kirjan "No Logo", josta tuli pian globalisaatiokriittisen liikkeen tunnus. Liike oli sulkenut WTO:n ministerikokouksen 1999 kuukautta ennen "No Logon" ilmestymistä. Kirjassa Klein arvostelee brändipainotteista kulutuskulttuuria kuvaamalla suuryritysten toimintaa. Hänen mukaansa yritykset ovat yleensä syyllistyneet maailman köyhimmissä maissa työntekijöiden riistoon tavoitellessaan yhä suurempia tuottoja. Hän arvosteli Nike-yhtiötä kirjassaan niin voimakkaasti, että se oli ensimmäisiä julkaisuja, jonka kritiikkiin yhtiö vastasi suoraan.


title: Naomi Klein

text: Vuonna 2002 Klein julkaisi teoksen "Vastarintaa ja vaihtoehtoja", kokoelman artikkeleita ja puheita, joita hän oli kirjoittanut globalisaatiokriittisen liikkeen puolesta. Kirjan tuotto meni avustuksena aktivistijärjestöille The Fences and Windows Fundin kautta. Klein on kirjoittanut muun muassa myös "The Nationiin" ja "The Guardianiin" aiheenaan esimerkiksi Irakin sota. Syyskuussa 2004 "Harper’s Magazinessa" julkaistussa artikkelissa Klein kirjoitti, että vastoin yleisiä luuloja Bushin hallinnolla oli selkeä suunnitelma miehityksen jälkeiselle Irakille. Suunnitelman tarkoituksena oli luoda esteetön vapaa markkinatalous. Hän kuvailee myös suunnitelmia sallia ulkomaalaisten poimia vauraudet Irakista ja menettelytapoja näiden päämäärien saavuttamiseksi.


title: Naomi Klein

text: Vuonna 2004 Klein teki puolisonsa kanssa dokumenttielokuvan "The Take", joka kertoi argentiinalaisista tehdastyöläisistä, jotka ottivat haltuunsa lakkautetut tehtaat ja aloittivat tuotannon uudelleen. Lokakuussa 2005 Klein oli 11:s Maailman intellektuellit -äänestyksessä, jossa listattiin maailman sata julkista älykköä. Sen kokosi "Prospect"-lehti yhdessä "Foreign Policyn" kanssa. Klein oli korkeimmalle sijoittunut nainen listalla.


title: Naomi Klein

text: Kleinin kolmas kirja, "Tuhokapitalismin nousu", ilmestyi syyskuussa 2007. Siinä Klein esittää rahamarkkinoiden toimivan vastoinkäymisiä kokeneiden ihmisten kustannuksella. Katastrofialueet eivät tästä näkökulmasta ole humanitaarisen avun kohteita, vaan ”puhtaita pöytiä”, joissa raivaustyö on tehty turva-alan (Irak), hotelliketjujen (Sri Lanka) tai yksityisiä koulupalveluja myyvien yritysten (New Orleans) hyväksi. Vuonna 2009 kanadanjuutalainen Klein esitti, että Israel asetettaisiin kulttuuriboikottiin, jotta palestiinalaiskysymys saataisiin ratkaistua. Klein totesi Israelille olevan tärkeää kuulua länsimaiseen kulttuuriin. Jos tuohon iskettäisiin, siinä osuttaisiin Kleinin mukaan valtion olennaiseen ytimeen. Maailmanlaajuisen talouskriisin laajentuessa Klein kritisoi Friedmanin oppien mukaista talouspolitiikkaa, jota hän arvosteli jo kirjassaan "Tuhokapitalismin nousu". Kleinin mukaan maailmanlaajuisen talouskriisin aiheutti pitkälti Milton Friedmanin oppien noudattaminen säännöstelyn poistamisessa.


title: Naomi Klein

text: Vuonna 2014 Klein julkaisi teoksen "Tämä muuttaa kaiken: kapitalismi vs ilmasto", jossa hän esittää ilmastonmuutoksen liittyvän keskeisesti kapitalistiseen tuotantojärjestelmään. Helsingin Sanomien kirja-arviossa talouskulttuurin tutkija, kauppatieteiden tohtori ja Aalto-yliopiston kauppakorkeakoulun vastuullisen liiketoiminnan tutkimusryhmän jäsen Paavo Järvensivu tiivisti Kleinin viestin siihen, että kansalaisliikkeiden on vaadittava valtaapitäviltä ripeitä ja vaikuttavia päätöksiä ilmastonmuutoksen ehkäisemiseksi. Tämän toteuttamiseksi valtioiden ja valtioliittojen on ohjattava markkinoita voimakkaasti ja valtioiden on sekä investoitava vähäpäästöisiin ratkaisuihin että rajoitettava kulutusta säännöksin. Yhteiskunnan on työskenneltävä monimuotoistavan kulttuurisen murroksen hyväksi vähintään yhtä tarmokkaasti kuin teknologisten ja poliittisten ratkaisujen saavuttamiseksi. Järvensivu kuitenkin arvioi, ettei Kleinin näkökulmaa voi aivan sellaisenaan siirtää Suomeen: ”Siinä missä hän irtisanoutuu pohjoisamerikkalaisesta oikeistosta täysin ja näkee, että vasemmiston on vain voitettava taistelu sitä vastaan, Suomen oikeisto ei ole niin toivoton.” Arvostettu Hilary Weston Writers´ Trust palkitsi teoksen tietokirjapalkinnolla sen ilmestymisvuonna.


title: Naomi Klein

text: Kleinin aiemmista teoksista "No Logo" ja "Tuhokapitalismin nousu" on otettu yli miljoonan kappaleen painos. Kleinin teoksia on käännetty 34 kielelle.


title: 1-propaanitioli

text: 1-propaanitioli on orgaaninen yhdiste (tioli), joka on helposti syttyvää, huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on CHS ja rakennekaava on CH(CH)SH. 1-propaanitiolista käytetään myös nimityksiä "1-merkaptopropaani", "propaani-1-tioli" ja "n-propyylimerkaptaani".


title: 1-propaanitioli

text: 1-propaanitiolin moolimassa on 76,2 g/mol, sulamispiste −113 °C, kiehumispiste 68 °C, suhteellinen tiheys 0,84 g/cm (vesi = 1,0 g/cm), leimahduspiste −20 °C ja CAS-numero 107-03-9. Lämpötilan ollessa 25 °C 1-propaanitioli liukenee veteen 0.190 g/100 ml. Aineen höyry on ilmaa raskaampaa ja voi siten kulkeutua maata pitkin syttyen etäällä vuotokohdasta, sillä 1-propaanitiolin suhteellinen höyry-ilma-seoksen tiheys 20 °C:ssa (ilma = 1) on 1.101.


title: 1-propaanitioli

text: Palaessa 1-propaanitioli muodostaa syövyttäviä huuruja, jotka sisältävät rikkivetyä (HS) ja rikin oksideja. Aine reagoi kiivaasti hapettimien, pelkistävien aineiden, vahvojen happojen, vahvojen emästen kanssa.


title: 1-propaanitioli

text: 1-propaanitiolia esiintyy mm. keltasipulissa ("Allium cepa"), kesäpurjossa ("Allium ampeloprasum"), perunassa ("Solanum tuberosum"), herneessä ("Pisum sativum") ja tarhapavussa ("Phaseolus vulgaris").


title: 1-propaanitioli

text: Lyhytaikainen altistus ärsyttää silmiä, ihoa ja hengitysteitä. Altistuminen suurille ainepitoisuuksille voi aiheuttaa tajunnantason laskua.


title: Itävallan Grand Prix 1981

text: Itävallan Grand Prix 1981 oli Formula 1 -sarjan osakilpailu, joka ajettiin 16. elokuuta 1981 Österreichringillä Itävallassa. Kilpailun voitti Ligierillä ajanut Jacques Laffite, jolle voitto oli kauden ensimmäinen.


title: Porfyrioksen puu

text: Porfyrioksen puu (; myös "scala praedicamentalis") on hierarkkinen eli puurakenteinen ontologia, joka on peräisin Porfyrioksen teoksesta "Isagoge". Ontologia muodostuu riveistä, joissa keskimmäisenä ovat universaalit eli suvut ("genus") ja lajit ("species"), ja laitimmaisina rajoittavat piirteet ("differentia specifica").


title: Porfyrioksen puu

text: Ylimpänä hiearkiassa on substanssi. Kun hierarkiassa ylempänä olevaan universaaliin, sukuun, liitetään joku rajoittava piirre, saadaan yhtä tasoa alempana oleva universaali, laji. Esimerkiksi kun substanssiin liitetään rajoittava piirre ”aineellinen”, muodostuu laji kappale; kun kappaleeseen liitetään rajoittava piirre ”elollinen”, muodostuu laji eläin; ja kun eläimeen liitetään rajoittava piirre ”järjellinen”, muodostuu laji ihminen. Ihminen on siis ”järjellinen eläin”: eläinlaji, jonka erottaa muista eläimistä järjellisyys. Yksittäisiin ihmisiin kuuluvat muun muassa Sokrates ja Platon.


title: Porfyrioksen puu

text: Porfyrioksen puuta käytettiin logiikan opetuksessa 1800-luvun loppupuolelle saakka.


title: Kai Palm

text: Kalle "Kai" Palm (s. 28. tammikuuta 1948 Nurmes) on suomalainen romanitaustainen muusikko. Hän on alkanut kiertävän ammattimaisen muusikon uran kuusitoistavuotiaana, mutta saanut aikaan myös kaksi pitkäsoittoista levyä. Muusikkona Palm on monitaitoinen: laulunsa lisäksi hän käsittelee akustista ja bassokitaraa sekä rumpuja.


title: Kai Palm

text: Jo 1970-luvulla tehty LP-levy Tširigli on Palmin omia tekstejä ja sävellyksiä. Sointi on persoonallinen ja pehmeä. Levylle mahtuu kahdeksan romaninkielistä lähinnä blues- ja rock-tyyppistä iskelmää, joista "Soske jeeal toori" on varsin nopeatempoinen rautalankarockesitys. Suomenkieliset kappaleet ovat hyytäviä tangoja, erityisesti "Valheen kyyneleet". Muusikkona Palm on monitaitoinen: käsittelee kitaraa, bassoa ja rumpuja.


title: Kai Palm

text: Myöhemmin Kai Palm on tehnyt työtä lasten kanssa arvostaen kieltään ja taustaansa. Romanilapset laulavat -vihko on ilmestynyt opetushallituksen tuottamana. Laulut ovat Kai Palmin. A-puoli


title: Kai Palm

text: B-puoli


title: Jyrki Raatikainen

text: Juha Jyrki Raatikainen (s. 18. toukokuuta 1964) on suomalainen rumpali. Hänet tunnetaan parhaiten Radiopuhelimet-yhtyeen rumpalina. Radiopuhelimien lisäksi hän on soittanut myös mm. yhtyeissä Kansanturvamusiikkikomissio, Après Demain, Electric Blue Peggy Sue and the Revolutionions from Mars ja New Rising Suns. EBPSATRFM:ssa Raatikainen soitti vain yhtyeen alkuaikoina. Raatikainen on myös sanoittanut joitain kappaleita KTMK:lle ja Radiopuhelimille. Hän on toiminut myös Mieskuoro Huutajien kuoronjohtajana ja jäsenenä.


title: Kanada-cup 1987

text: Kanada-cup 1987 (engl. "Canada Cup 1987") oli IIHF:n, NHL:n ja NHLPA:n järjestämä järjestyksessään neljäs jääkiekkoturnaus. Turnauksen loppuottelut pelattiin Montrealissa sekä Hamiltonissa. Mestaruuden vei Kanada.


title: Kanada-cup 1987

text: Turnauksen loppuotteluja, jossa olivat vastakkain Kanada ja Neuvostoliitto, on yleisesti pidetty yhtenä kaikkien aikojen parhaimpina jääkiekkoilun historiassa. Neuvostoliitto ehti johtaa kolmatta loppuottelua jo 3–0 ja 4–2, mutta Kanada voitti ottelun loppujen lopuksi 6–5, sattumalta kaksi muutakin finaalia päättyi samoin lukemin, joskin vasta jatkoajalla. Katsojat ovat syyttäneet loppuottelun tuomarilinjaa puolueellisesta toiminnasta. Vuosikymmeniä myöhemmin on levittetty YouTube-sivustolle videoita, joissa käy ilmi, ettei kanadalainen tuomari toiminut oikein ottelun aikana.


title: Kanada-cup 1987

text: Turnauksen arvokkaimmaksi pelaajaksi valittiin Wayne Gretzky.


title: Kanada-cup 1987

text: "O = Ottelut; M = Maalit; S = Syötöt; P = Pisteet"


title: Kanada-cup 1987

text: "O = Ottelut; L = Laukaukset kohti maalia; PM = Päästetyt maalit; % = Torjuntaprosentti"


title: Lattarikkaseppä

text: Lattarikkaseppä, vanhemmalta nimeltään lattavalekauniainen, ("Aulonothroscus laticollis") on Euroopassa harvinainen kovakuoriainen. Lattarikkaseppä havaittiin Suomessa ensimmäisen kerran vuonna 1865 ja seuraava havainto tehtiin Linnansaaren kansallispuistossa vuonna 2007. Vuoden 2010 kansallisessa uhanalaisarvioinnissa lattarikkaseppä on luokiteltu Suomessa äärimmäisen uhanalaiseksi (CR).


title: Lattarikkaseppä

text: Lattarikkaseppä on 3,2–4,0 mm:n pituisen heimonsa kookkain edustaja Suomessa. Se on pitkänomaisen soikea, tummanruskea kovakuoriainen. Verrattuna lähisukulaisiinsa lattarikkasepän silmän etureunassa on vain pieni kuroutuma tuntosarven tyven vierellä, takarinnassa on molemmilla puolilla urat, joihin keskimmäisten raajojen nilkat mahtuvat eikä pään etuosassa ole pitkittäisharjanteita.


title: Lattarikkaseppä

text: Kuoriaisesta ei ole koko Euroopassakaan kuin muutamia havaintoja. Se tunnetaan Suomesta, Venäjältä, Kroatiasta, Puolasta, Espanjasta, Ranskasta ja Ruotsista. Ruotsissa laji esiintyy Itä-Götanmaalla. Suomesta lajista on yksittäishavainto Kuopiosta 1800-luvulta. Lisäksi Rantasalmella, Linnansaaren kansallispuiston eteläosan lehtometsissä elää mahdollisesti elinvoimainen populaatio.


title: Lattarikkaseppä

text: Lattarikkasepän elintavat tunnetaan huonosti. Ranskalaisten havaintojen perusteella toukat elävät joko ruskolahossa puuaineksessa tai onton puun onkalon pohjalle kertyneessä, sienirihmastoisessa puukarikkeessa. Ranskassa toukkia on löydetty tammista, Ruotsissa männyistä. Suomessa kuoriaisia on löydetty ikkunapyydyksillä haapojen rungoilta. Puolassa havainnot ovat sekametsästä. Toukat eivät luultavasti jätä havaittavia syömäjälkiä ja saattavat elää karikkeessa kasvavalla sienirihmastolla. Niiden kehitys kestänee kaksi vuotta. Aikuisia kuoriaisia tavataan kesä-heinäkuussa.


Sweeney Todd – Fleet Streetin paholaisparturi ("Sweeney Todd: The Demon Barber of Fleet Street") on vuonna 2007 ensi-iltansa saanut Tim Burtonin ohjaama kauhumusikaalielokuva. Se perustuu samannimiseen musikaaliin vuodelta 1979, joka kertoo 1800-luvulla syntyneestä legendasta sarjamurhaaja Sweeney Toddista. Elokuvan pääosissa ovat Johnny Depp, Helena Bonham Carter, Alan Rickman ja Sacha Baron Cohen.


title: Sweeney Todd – Fleet Streetin paholaisparturi

text: Elokuva voitti useita palkintoja, joista merkittävimpiä olivat kolme Golden Globe -palkintoa: Paras musikaali- tai komediaelokuva, paras miespääosa musikaali- tai komediaelokuvassa (Johnny Depp) ja Paras ohjaus (Tim Burton). Vaikka elokuva ei saanut merkittävää suosiota Amerikassa, se menestyi hyvin muualla maailmassa. Elokuva sai MPAA:lta rajoitusmerkinnän, sillä elokuva sisältää paljon väkivaltaa. Tyypiltään se on kauhun ja hivenen komediallisen draaman välimaastossa.


text: Taitava parturi Benjamin Barker (Johnny Depp) palaa Lontooseen ”Sweeney Todd” -nimisenä miehenä mukanaan nuori merimies Anthony Hope (Jamie Campbell Bower) (”No Place Like London”). Viisitoista vuotta aiemmin korruptoitunut tuomari Turpin (Alan Rickman) tuomitsi Barkerin viattomana elinkautiseen pakkotyöhön Australiaan himotessaan tämän vaimoa Lucya (Laura Michelle Kelly). Todd palaa rouva Nellie Lovettin (Helena Bonham Carter) Fleet Streetin lihapiiraspuodin yläpuolella olevaan vanhaan huoneistoonsa (”The Worst Pies in London”). Siellä Todd saa kuulla, että Turpin raiskasi hänen vaimonsa, joka puolestaan myrkytti itsensä kuoliaaksi arseenilla (”Poor Thing”). Toddin teini-ikäinen tytär Johanna (Jayne Wisener) on nykyään Turpinin holhokki ja äitinsä tavoin Turpinin himojen kohde. Todd vannoo kostoa ja avaa jälleen parturiliikkeensä rouva Lovettiin lihapiiraspuodin yläpuolelle, kun rouva Lovett palauttaa hänelle hänen vanhat partaveitsensä (”My Friends”).


text: Lontoossa vaeltava Anthony huomaa Johannan erään suuren talon yläkerrassa, kun tämä on laulamassa linnuilleen (”Green Finch and Linnet Bird”). Eräs kerjäläiseukko kertoo Anthonylle tytön nimen. Anthony ihastuu Johannaan välittömästi (”Johanna”), ja Turpin kutsuu hänet sisään. Turpinin apulainen Beadle Bamford (Timothy Spall) heittää nuorukaisen kuitenkin saman tien ulos. Bamford varoittaa Anthonya siitä, että tätä tullaan rankaisemaan, jos tämä vielä nähdään talon lähettyvillä. Nuori merimies on kuitenkin vakuuttunut siitä, että hän ja Johanna kuuluvat yhteen ja että heidän tulee karata yhdessä.


text: Torilla käydessään Todd paljastaa erään mukaitalialaisen parturi Adolfo Pirellin (Sacha Baron Cohen) hiusaineen huijaukseksi (”Pirelli’s Miracle Elixir”) ja nöyryyttää tätä julkisessa parranajokilpailussa (”The Contest”) voittaen tältä viisi puntaa. Myöhemmin Todd on menettää kärsivällisyytensä odottaessaan Beadle Bamfordia parturiliikkeessään. Rouva Lovett lohduttaa häntä (”Wait”), kun Pirelli ja tämän apulaispoika Tobias Ragg (Edward Sanders) saapuvat yllättäen liikkeeseen. Rouva Lovett pidättelee Tobya alakerrassa sillä välin, kun Pirelli paljastaa olevansa Toddin entinen apulainen, Davy Collins, ja yrittää kiristää tätä. Pirelli vaatii itselleen puolet Toddin ansioista, tai hän paljastaa tämän todellisen henkilöllisyyden tuomari Turpinille. Rahojen sijaan Todd antaa Pirellille iskun teepannusta. Sitten hän ahtaa Pirellin erääseen kirstuun Tobiaksen tullessa etsimään mestariaan. Myöhemmin Todd viiltää Pirellin kurkun auki huomatessaan tämän olevan yhä elossa.


text: Saatuaan muutaman neuvon Beadlelta (”Ladies in Their Sensitivities”) Turpin, joka on aikeissa kosia Johannaa, vierailee Toddin parturiliikkessä siistiyttämässä itseään. Tunnistettuaan tuomarin Todd rentoutuu ja ajaa hänen partansa valmistautuessaan viiltämään hänen kurkkunsa (”Pretty Women”). Juuri kun Todd on aikeissa viiltää, Anthony syöksyy sisään ja paljastaa aikovansa karata yhdessä Johannan kanssa. Hän tajuaa liian myöhään tuomarin itsensä olevan läsnä. Turpin lähtee liikkestä raivostuneena ja vannoo, ettei palaa sinne enää koskaan. Tilaisuutensa menettänyt Todd kokee herätyksen ja päättää, että Turpinin lisäksi kaikki muutkin maailman ihmiset ansaitsevat kuoleman (”Epiphany”). Hän purkaa murhanhimoista raivoaan asiakkaisiinsa odottaessaan toista tilaisuutta tappaa tuomarin. Todd valitsee uhrinsa umpimähkään, sillä hän uskoo rankaisevansa korruptoituneita aristokraatteja alempiensa hyväksikäytöstä ja pelastavansa alempiluokkaiset näiden kärsimykseltä. Rouva Lovett ryhtyy halukkaasti Toddin apuriksi ja ehdottaa, että he hankkiutuisivat eroon ruumiista tekemällä niistä piiraita ja parantaisivat samalla piiraspuodin myyntiä (”A Little Priest”). Todd rakentaa parturituoliinsa polkimella toimivan mekaanisen luukun, jonka avulla hän pudottaa uhrinsa rouva Lovettin leipomoon kellariin. Viikot kuluvat Toddin tappaessa ihmisiä tasaiseen tahtiin (tosin hän säästää erään miehen, joka on tuonut vaimonsa ja tyttärensä mukaan liikkeeseen). Sillä välin Anthony ryhtyy etsimään Johannaa, jonka Turpin on lähettänyt Foggin mielisairaalaan rangaistuksensa siitä, että tyttö kieltäytyi hänen kosinnastaan (”Johanna (Reprise)”).


text: Parturiliike ja piiraspuoti menestyvät loistavasti (”God, That’s Good!”), ja Lovett ottaa Tobyn hoiviinsa. Koska molemmat puodit tuottavat paljon rahaa, rouva Lovett kertoo Toddille haluavansa muuttaa merenrannalle (”By the Sea”). Anthony saa lopultakin selville Johannan olinpaikan, ja Toddin opastuksella hän teeskentelee olevansa peruukintekijän oppipoika ja pääsee sisään mielisairaalaan. Todd kehittelee uuden suunnitelman saada Turpin palaamaan parturiliikkeeseen. Hän käskee Tobya viemään tuomarille kirje, jossa hän kertoo, minne Johanna viedään Anthonyn vapautettua hänet. Toby on alkanut pelätä Toddia ja kertoo peloistaan rouva Lovettille, sillä hän ei tiedä naisen osallisuudesta rikoksiin. Toby lupaa suojella äitihahmonaan pitämää rouva Lovettia (”Not While I’m Around”). Beadle Bamford saapuu parturiliikkeeseen ja kertoo, että naapurit ovat valittaneet heidän savupiipustaan nousevasta hajusta. Todd tappaa hänet, ja rouva Lovett kertoo Toddille Tobyn epäilyksistä. He alkavat etsiä Tobya, jonka rouva Lovett on sulkenut kellarissa sijaitsevaan leipomoon pitääkseen tämän poissa tieltä. Tobya ei kuitenkaan löydy mistään, sillä hän piiloutui viemäriin sen jälkeen, kun löysi kellarin piirakoista sormia ja Beadlen ruumis putosi luukun kautta kellariin suoraan hänen eteensä. Sillä välin Anthony vapauttaa Johannan ja lukitsee mielisairaalan työntekijän selliin, missä potilaat mitä ilmeisimmin tappavat tämän. Anthony tuo valepukuisen Johannan parturiliikkeeseen. Johanna piiloutuu nurkassa olevaan kirstuun Anthonyn lähtiessä etsimään vaunuja.


text:
Toddia, Lovettia ja Anthonya koko elokuvan ajan kiusannut hullu kerjäläiseukko saapuu parturiliikkeeseen. Kun Todd astuu esiin, eukko väittää tunnistavansa hänet. Juuri silloin Turpinin ääni kuuluu alakerrasta, joten Todd viiltää eukon kurkun nopeasti auki ja työntää tämän ruumiin luukusta alas kellariin. Kun Turpin astuu liikkeeseen, Todd kertoo hänelle Johannan katuneen tekojaan. Sitten hän tarjoutuu ajamaan tuomarin parran. Todd paljastaa Turpinille oikean henkilöllisyytensä ja puukottaa tätä kaulaan useita kertoja ennen kuin viiltää tämän kurkun auki ja pudottaa tämän luukun läpi kellariin. Johanna kurkistaa ulos kirstusta, ja Todd huomaa hänet ja valmistautuu viiltämään myös hänen kurkkunsa, sillä Todd ei tunnista omaa tytärtään. Lovettin kirkaisu saa Toddin kuitenkin palaamaan kellariin, missä Lovett kertoo Turpinin olleen yhä elossa ja tarttuneen hänen helmaansa ennen kuin kuoli verenhukkaan. Leipomon valossa uhrejaan tarkasteleva Todd huomaa, että hänen tappamansa kerjäläiseukko onkin hänen vaimonsa Lucy, jonka Todd luuli Lovettin kertomuksen mukaan tehneen itsemurhan. Todd tajuaa, että Lovett tiesi Lucyn olleen elossa. Lovett yrittää vakuuttaa Toddin siitä, että hän huijasi tätä vain tämän omaksi parhaaksi. Hän tunnustaa rakastavansa Toddia ja sanoo, että hän olisi paljon parempi vaimo kuin Lucy konsanaan. Todd teeskentelee antavansa anteeksi ja alkaa valssata Lovettin kanssa maanisesti ympäri kellaria, kunnes hän heittää naisen avonaiseen uuniin ja sulkee luukun. Todd palaa Lucyn luo ja heijaa tämän ruumista samalla, kun vihainen ja kostoa janoava Toby astuu esiin viemäristä ja ottaa lattialla lojuvan partaveitsen. Todd ilmeisesti kuulee Tobyn tulon, sillä hän nostaa päänsä ja antaa Tobyn viiltää kurkkunsa auki. Tobyn kävellessä pois Todd vuotaa kuiviin kuolleen vaimonsa ruumiin äärellä. Kuva pimenee, ja Johanna ja Anthony pääsevät mitä ilmeisimmin karkaamaan ja aloittamaan yhdessä uuden elämän.
Elokuva sai Oscar-palkinnon parhaasta lavastuksesta ja oli ehdolla parhaasta puvustuksesta. Johnny Depp sai myös parhaan miespääosan Oscar-ehdokkuuden.


title: Oink's Pink Palace

text: OiNK's Pink Palace (OiNK) oli BitTorrent-trakkeri, joka keskittyi pääasiassa musiikkialbumien jakamiseen. Se suljettiin 23. lokakuuta 2007 IFPI:n ("International Federation of the Phonographic Industry"), BPI:n ("British Phonographic Industry") ja viranomaisten toimesta. Ennen sulkemistaan sitä pidettiin yhtenä vaikutusvaltaisimmista musiikkipalveluista.


title: Oink's Pink Palace

text: Trakkerille pääsi rekisteröitymään ainoastaan silloin, jos vastaanotti kutsun sivuston käyttäjältä. Käyttäjiä oli ennen sivuston sulkemista noin 180 000. Palvelu ei ollut maksullinen, vaan lahjoitusten antaminen sivustolle oli vapaaehtoista. Wired-lehti kuvasi sivustoa yhtenä maailman suurimmista ja tarkimmin ylläpidetyistä online-musiikkitietokannoista. Epävirallisesti on arvioitu, että palvelun kautta sen käyttäjät olisivat jakaneet noin 200 000 levyä, jolloin se olisi ollut suurempi kuin maailman suurin verkkomusiikkikauppa iTunes. Musiikkivalikoima oli havaittavasti painottunut "harvinaisempaan" musiikkiin ja sen käyttäjinä oli myös nimekkäitä muusikoita, nimekkäimpänä Nine Inch Nailsin Trent Reznor.


title: Oink's Pink Palace

text: IFPI:n mukaan OiNK oli ennen virallista julkaisupäivää vuotaneiden levyjen suurin lähde internetissä. Organisaation mukaan ainakin 60 laajempaa levyjulkaisua vuoti sivustolle vuonna 2007. Uutispalvelu TechCrunch kommentoi IFPI:n lehdistötiedotteen arvion "alkuperäislähteestä" olevan väärä ja piti sivustoa lähinnä paikkana, jonne ilmestyivät hyvin nopeasti muualla vuodetut levyt.


title: De lege lata

text: De lege lata on oikeustieteen termi, jolla viitataan voimassa oleviin oikeussääntöihin ("säädetyn lain kannalta").


title: De lege ferenda

text: De lege ferenda on oikeustieteen termi, jolla viitataan tulevaan oikeussäännöstöön ("tulevaisuudessa säädettävän lain kannalta").


title: De lege ferenda

text: De lege ferenda -kannanotto on mielipide siitä, minkälainen esittäjän näkemyksen mukaan kyseessä olevan oikeussäännön pitäisi tulevaisuudessa olla.


title: Tyynenmeren jätepyörre

text: Tyynenmeren jätepyörre () on keskellä pohjoista Tyyntämerta oleva alue, johon rannikoilta kulkeutuvat kelluvat jätteet kerääntyvät. Sitä on luonnehdittu maailman suurimmaksi kaatopaikaksi. Samantapainen jätepyörre on myös Atlantilla.


title: Tyynenmeren jätepyörre

text: Pohjoisella Tyynellämerellä esimerkiksi Kiinan, Taiwanin, Japanin tai Yhdysvaltojen rannikoilta mereen joutuneet kelluvat tavarat kulkeutuvat merivirtojen mukana pyörteeseen 12 vuoden sisällä. Merivirrat kuljettavat alueelle roskia myös kauempaa maailman meriltä ja rannikoilta. Pyörteessä arvioidaan olevan muovia painoltaan kuusinkertainen määrä planktoniin verrattuna. Alue on luonnostaan hyvin vähätuulinen ja ravinteiltaan niukka.


title: Tyynenmeren jätepyörre

text: Jotkut tutkijat pitävät aluetta kaksi kertaa suurempana kuin Texasin osavaltio, toiset ainakin Texasia suurempana ja eräät peräti kaksi kertaa Yhdysvaltojen kokoisena. YK:n valtamerikokouksessa vuonna 2017 todettiin, että meressä saattaa vuonna 2050 olla massallisesti enemmän muovia kuin kaloja.


title: Tyynenmeren jätepyörre

text: Jätepyörteen arvioidaan koostuvan kahdesta yhdistyneestä saastuneesta alueesta, joista toinen on Havaijin rannikolla. Alueen arvioidaan sijaitsevan 800 kilometriä Kalifornian rannikolta ja 300 kilometriä Japanin rannikolta.


title: Tyynenmeren jätepyörre

text: 80 prosenttia alueen jätteestä lähtee maalta tuulen ja sateen mukana. Loput tulevat laivojen päästöistä. Näiden lisäksi tuhansia kontteja laivojen rahtia putoaa myrskyissä mereen joka vuosi.


title: Tyynenmeren jätepyörre

text: Maailmassa tuotetaan vuodessa yli 90 miljardia kiloa muovia, josta 10 prosenttia päätyy meriin. Lopulta 70 prosenttia tästä uppoaa ja tuhoaa merenpohjan elämää, ja loput kelluvat kerääntyen mereen jättimäisiksi lautoiksi. Pieni osa muovista tosin ajautuu myös rannikoille.


title: Tyynenmeren jätepyörre

text: 80–90 prosenttia tälle Tyynenmeren alueelle kerääntyvästä jätteestä on muovia, jota on yhteensä noin 3,5 miljoonaa tonnia. Aurinko pystyy hajottamaan muovikappaleet pieniksi molekyyleiksi. Muovi voi tukkia niitä syövien eläinten ruoansulatuskanavat. Jätepyörteessä oleva muovi on jauhautunut hyvin pieniksi hitusiksi. Muovia arvioidaan olevan alueella kuusi kertaa enemmän kuin eläinplanktonia. Linnut luulevat muovia planktoniksi ja syövät sitä. Myös eläinplankton syö pieniä muovipalasia.


title: Tyynenmeren jätepyörre

text: Vuosittain muoviin arvioidaan kuolevan miljoona merilintua, ja saman kohtalon kokee noin 100 000 merikilpikonnaa sekä merinisäkästä, kuten hyljettä, merileijonaa, valasta tai delfiiniä. Kilometrien pituiset muovilautat uhkaavat Havaijin liemikilpikonnia sekä albatrosseja, joiden vatsoista on löytynyt suuria määriä muovia.


title: Tyynenmeren jätepyörre

text: Tutkijat löysivät vuonna 2011 Sargassomerestä muovia syövän bakteerin.


title: Tyynenmeren jätepyörre

text: Yhdysvaltalaiset merentutkijat Marcus Eriksen ja Joel Paschal purjehtivat vuonna 2008 Los Angelesista Havaijille muovipullojen kannattamalla "Junk"-veneellä. Tempauksen tarkoitus oli tuoda julkisuutta meriin päätyneelle muoviroskalle. Purjehduksen aikana miehet kuvasivat aineistoa dokumenttia varten.


title: Tyynenmeren jätepyörre

text: Eriksenin mukaan Tyynenmeren haravointi olisi yhtä toivotonta kuin Saharan autiomaan siivilöinti ja tuhoaisi meriluontoa enemmän kuin muovijäte. Hänen mukaansa ratkaisu on puuttua jätteen syntyyn ja kierrätykseen sekä kehittää biohajoavia materiaaleja muovin korvikkeeksi.


title: Capitol Punishment: The Megadeth Years

text: Capitol Punishment: The Megadeth Years on levy-yhtiö Capitol Recordsin vuonna 2000 julkaisema Megadethin ensimmäinen kokoelmalevy. Albumi sisältää myös kaksi uutta kappaletta: ”Kill the King” ja ”Dread and the Fugitive Mind”. Albumi sisältää myös kätketyn kappaleen, joka on sikermä useista aiemmista Megadethin kappaleista.


title: Capitol Punishment: The Megadeth Years

text: Albumi sisältää kappaleita kaikilta Megadethin julkaisuilta lukuun ottamatta yhtyeen esikoisalbumia "Killing Is My Business... And Business Is Good!", koska sopimus Capitol Recordsin kanssa ei tuolloin ollut ehtinyt astua voimaan.


title: Bernard Mandeville

text: Bernard de Mandeville (15. marraskuuta 1670 Rotterdam – 21. tammikuuta 1733 Lontoo) oli alankomaalais-englantilainen moraalifilosofi, lääkäri ja satiirikko. Hän on tunnettu runostaan "The Grumbling Hive or Knaves Turned Honest " (1705) mutta omana aikanaan vasta teoksen myöhemmät painokset lisäysten kera herättivät suurta kohua ja kritiikkiä. Mandeville esittää teoksessa, että ihminen on läpeensä egoistinen, mutta samalla itsekkäillä ominaisuuksillaan myös yhteiskunnan hyvinvoinnin edellytys. Erityinen kritiikki kohdistui Lordi Shaftesburya kohtaan, joka Mandevillen mielestä virheellisesti piti ihmistä luonnostaan hyväntahtoisena ja hyveitä yhteisen hyvän edistäjinä.


title: Bernard Mandeville

text: Mandevillea pidetään myös etevänä deistinä ja ranskalaisten ensyklopedistien ja utilitarismin edelläkävijänä.


title: François Furet

text: François Furet (27. maaliskuuta 1927 Pariisi – 12. heinäkuuta 1997 Toulouse) oli ranskalainen historioitsija ja Ranskan akatemian jäsen.


title: François Furet

text: François Furet syntyi porvarilliseen perheeseen ja hänen isänsä toimi pankinjohtajana. François opiskeli Ranskalaista eliittiä opettaneessa pariisilaisessa lycée Janson-de-Saillyssa. Hän oli loistava oppilas ja opiskelunsa hän aloitti Pariisin yliopiston humanistisessa ja oikeustieteellisessä tiedekunnissa. Kuitenkin hän sairastui tuberkuloosiin ja joutui keskeyttämään opintonsa vuonna 1950. Vuoteen 1954 asti hän vietti elämänsä tuberkuloosiparantoloissa Alpeilla sekä kuntoutumisessa Pariisissa.


title: François Furet

text: Hän sai vuonna 1954 suorittamastaan historian virkakokeesta parhaat mahdolliset pisteet, ja tämän jälkeen hänet nimitettiin lehtoriksi Compiègneen, jossa hän opetti vuoteen 1955, jolloin hän siirtyi Fontainebleauhun. Hän siirtyi kuitenkin jo vuonna 1956 Kansallisen tutkimuskeskuksen (CNRS) palvelukseen ja aloitti kuuluisat tutkimuksensa Ranskan vallankumouksesta.


title: François Furet

text: Furet oli myös jo hyvin varhaisessa vaiheessa poliittisesti valveutunut ja hän liittyi Ranskan kommunistiseen puolueeseen vuonna 1947, mutta jätti puolueen vuonna 1959, jonka jälkeen hän osallistui 1960-luvulla Michel Rocardin kanssa "Parti socialiste unifié"-puolueen perustamiseen. Hän toimi vuodesta 1968 Edgar Fauren neuvonantajana ja samanaikaisesti toimittajana Le Nouvel Observateur -lehdessä.


title: François Furet

text: Vuonna 1960 Furet aloitti työskentelyn "École des hautes études en sciences socialessa", jossa hän toimikin suurimman osan elämästään Hän toimi koulun kanslerina vuosien 1977 ja 1985 välisen ajan, jonka jälkeen hän lähti Yhdysvaltoihin ja siellä erityisesti Chicagoon. Urastaan Yhdysvalloissa hän sai Harvardin yliopiston kunniatohtorina arvon.


title: François Furet

text: Furet vallittiin Ranskan akatemian jäseneksi 20. maaliskuuta 1997, mutta hän kuoli äkisti tennistä pelatessaan. Ranskan akatemian virallinen jäseneksiottamistilaisuus puheineen jäi hänen kohdallaan pitämättä äkillisen kuoleman tähden.


title: Ryysyranta (albumi)

text: Ryysyranta on suomalaisen laulajan Irwin Goodmanin kokoelma-albumi. Se julkaistiin vuonna 1995.


title: Rentun ruusu (20 suosikkia -sarjan albumi)

text: Rentun ruusu on suomalaisen laulajan Irwin Goodmanin kokoelma-albumi. Se julkaistiin vuonna 1997.


title: Mervi Koistinen

text: Mervi Koistinen (nyk. Morgan) on entinen pesäpalloilija. Kausina 2005–2007 hän edusti Jyväskylän Kirittäriä, sitä ennen Siilinjärven Pesistä. Vuonna 2006 hänet valittiin Superpesiksen elokuun parhaaksi pelaajaksi, mutta finaaliottelut päättyivät loukkaantumiseen. Hän lopetti pelaamisen kauden 2007 päätyttyä. Hän on voittanut kolme Suomen mestaruutta Kirittärien joukkueessa. Hän on pelannut kuusi Itä-Länsi -arvo-ottelua.


title: Paula Rautiainen

text: Paula Rautiainen (o.s. Järvi) on suomalainen pesäpalloilija. Kausina 2000–2007 hän edusti Jyväskylän Kirittäriä. Hänet valittiin Vuoden pesäpalloilijaksi vuosina 2006 ja 2007. Rautiaisen kasvattajaseura oli Ilmajoen Kisailijat.


title: Paula Rautiainen

text: Rautiainen pelasi yleensä kakkosvahtina ja oli myös joukkueen kapteeni. Hän lopetti pelaamisen kauden 2007 päätyttyä.


title: Paula Rautiainen

text: Peliuransa jälkeen Rautiainen toimi vuosina 2008–2010 naisten Idän joukkueen valitsijana Itä–Länsi-otteluun.


title: Kuntoutuksen asiakasyhteistyö

text: Kuntoutuksen asiakasyhteistyö on toimintaa, joka sisältää viranomaisten ja palvelun järjestäjien keskinäisen yhteistyön periaatteista ja menettelytavoista sopimisen sekä kuntoutujan kuntoutustarpeita vastaavien ratkaisujen etsimisen.


title: Kuntoutuksen asiakasyhteistyö

text: Kuntoutuksen asiakasyhteistyöstä säädettiin ensimmäisen kerran vuoden 1991 kuntoutusuudistuksen yhteydessä, jolloin säädettiin laki kuntoutuksen asiakaspalveluyhteistyöstä (604/1991). Kansalaisten oikeuksia koskevan lainsäädännön ja käytännön kehittyessä 1990-luvulla, mistä esimerkkinä on perustuslakiin tehdyt muutokset, syntyi tarve muuttaa suhteellisen tuoretta asiakasyhteistyölakia erityisesti kuntoutujan osallistumisen ja vaikutusvallan lisäämiseksi.


title: Kuntoutuksen asiakasyhteistyö

text: Asiakaskasyhteistyölaissa (497/2003) lain tarkoitukseksi määrätään auttaa kuntoutujaa saamaan hänen tarvitsemansa kuntoutuspalvelut ja tässä tarkoituksessa edistää viranomaisten sekä muiden yhteisöjen ja laitosten asiakasyhteistyötä tilanteessa, joka edellyttää usean kuntoutusta järjestävän yhteisön toimenpiteitä. Lain tarkoituksena on myös edistää kuntoutujan asemaa ja osallistumista hänen kuntoutustaan koskevan asian käsittelyssä. Laissa kuntoutuksen asiakasyhteistyöstä säädetään kuntoutusyhteistyöstä kolmella tasolla: paikallisesti, alueellisesti ja valtakunnallisesti. Paikalliseen yhteistyöhön nähden on kunnan huolehdittava siitä, että sen alueella toimii kuntoutuksen asiakasyhteistyöryhmä, jossa ovat edustajat sosiaalihuollosta, terveydenhuollosta, opetusviranomaisista, työvoimaviranomaisista, Kansaneläkelaitoksesta ja muista tarpeellisista yhteisöistä.


title: Kuntoutuksen asiakasyhteistyö

text: Alueellista yhteistyötä varten lääninhallitus asettaa kutakin sairaanhoitopiirien aluetta varten kuntoutuksen asiakasyhteistyötoimikunnan, johon kuuluu keskeisten kuntoutuksen alalla toimivien sosiaali- ja terveydenhuollon viranomaisten, kuntoutusasiakkaita edustavien järjestöjen, muiden yhteisöjen ja laitosten, opetus- ja työhallinnon sekä Kansaneläkelaitoksen nimeämä edustaja. Tarvittaessa yhteistyötoimikunnan on kutsuttava kokouksiinsa myös vakuutuskuntoutuksen ja työeläkekuntoutuksen ja muiden yhteisöjen sekä työnantajien ja työntekijöiden edustajia. Valtakunnallisesta yhteistyöstä vastaa sosiaali- ja terveysministeriön yhteydessä toimiva kuntoutusasiain neuvottelukunta, josta on annettu tarkemmat säännökset valtioneuvoston asetuksella (823/2003).


title: Kuntoutuksen asiakasyhteistyö

text: Asiakkaiden osallistumisen lisääntyessä ja palveluja käyttävien kansalaisten oikeuksien korostuessa myös kuntoutuksen asiakasyhteistyöryhmissä saadut tiedot tulee liittää muiden asiakastietojen yhteyteen. Asiakasyhteistyö on sosiaali- ja terveydenhuollon salassapitomääräysten alaista toimintaa ja asiakkaan tietojen käyttöön on aina saatava häneltä kirjallinen suostumus. Asiakasyhteistyöryhmien on informoitava asiakasta asian käsittelyyn liittyvistä seikoista aktiivisesti ja oma-aloitteisesti Paikalliset asiakasyhteistyöryhmät voivat hakea asian käsittelyä koskevan suostumuslomakkeen Kuntoutusasiain neuvottelukunnan sivulta.


title: Kuntoutuksen asiakasyhteistyö

text: Vuoden 1991 yhteistyölain toimivuutta selvitti Stakesin erikoistutkija Vappu Karjalainen useissa tutkimusraporteissa. Ensimmäisen vaiheen tutkimusten perusteluissa Karjalainen esitti, että monimutkainen järjestelmä nielee paljon resursseja ja tuottaa epäselviä tuloksia. Taloudellisesti niukkoina aikoina toimintakäytännöt ja osajärjestelmien yhteistoiminnallisuus nousevat uudenlaisen arvioinnin kohteeksi.


title: Kuntoutuksen asiakasyhteistyö

text: Vuonna 2003 tehdyistä asiakasyhteistyölain muutoksista teki Stakesin tutkija Peppi Saikku arviointitutkimuksen, jonka mukaan asiakkaiden osallistuminen oli lisääntynyt, kuten lakimuutoksella tavoiteltiinkin. Asiakas on mukana asiansa käsittelyssä noin 80 prosentissa ryhmiä. Asiakkaat tosin kritisoivat ryhmien kykyä olla aidossa vuorovaikutuksessa kuntoutujien kanssa. Kuntien palvelurakennemuutos (Paras-hanke) tulee todennäköisesti vaikuttamaan asiakasyhteistyöhön, samoin työvoiman palvelukeskukset ovat jo tuoneet oman lisänsä paikalliseen yhteistyötarjontaan.


title: Kuntoutuksen asiakasyhteistyö

text: Kuntoutuspalveluilla on muiden hyvinvointipalvelujen tapaan myös vaikeita asiakkaita ja ilkeitä ongelmia. Näkemykset siitä, että asiakas on ikään kuin väärällä luukulla, lisääntyvät palvelujen vaikuttavuusvaatimusten lisääntyessä. Moniongelmaisuudesta on tullut yhä suurempi tehtävä palvelujärjestelmälle. Jo 1980-luvun alussa työvoimahallinto pyrki luomaan vaikeasti työllistettävien asiakkaiden käyttöön paikallisia asiakasyhteistyökäytäntöjä. Työministeriö antoi 11.11.1982 yleiskirjeen Paikallisen asiakasyhteistyön kehittäminen, jossa yhteistyöryhmän kokoonpanoksi esitettiin työvoimatoimiston, kunnan sosiaalitoimen, kunnan terveystoimen ja Kansaneläkelaitoksen edustajia. Lisäksi tarvittaessa ryhmänä voisivat osallistua mielenterveystoimisto, A-klinikan ja muun vastaavan tahon edustajat. Tästä työhallinnon käytännöstä saatujen kokemusten pohjalta syntyi vuoden 1991 kuntoutuksen asiakaspalveluyhteistyölaki.


title: Tuomas Pyrhönen

text: Tuomas Pyrhönen (s. 31. toukokuuta 1969 Lappeenranta), on suomalainen urkutaiteilija.


title: Tuomas Pyrhönen

text: Nuoruutensa Lappeenrannassa viettänyt Tuomas Pyrhönen opiskeli vuosina 1988–1996 Sibelius-Akatemian kirkkomusiikin osastolla ja suoritti musiikin maisterin tutkinnon vuonna 1994 sekä urkujensoiton A-tutkinnon Kari Jussilan johdolla toukokuussa 1996. 1996–1998 hän opiskeli Stuttgartin valtiollisessa musiikin ja esittävien taiteiden korkeakoulussa professori Ludger Lohmannin oppilaana ja suoritti taiteellisen loppututkinnon (Künstlerische Abschlussprüfung). Tämän lisäksi hän on opiskellut urkuimprovisaatiota Anders Bondemanin johdolla Tukholmassa ja täydentänyt opintojaan myös Alankomaissa, Italiassa ja Isossa–Britanniassa.


title: Tuomas Pyrhönen

text: Ensikonserttinsa hän soitti Helsingin Kallion kirkossa joulukuussa 1998. Tämän jälkeen hän on konsertoinut laajasti niin kotimaassa kuin ulkomaillakin, esimerkkinä tammikuussa 2008 toteutettu laaja Venäjän-kiertue.


title: Tuomas Pyrhönen

text: Tuomas Pyrhönen on nykyisin tunnettu erityisesti uudemman suomalaisen urkumusiikin ennakkoluulottomasta esiintuomisesta sekä orkesteri- ja pianoteosten urkusovituksista, mutta ei kuitenkaan ole unohtanut kantarepertuaariaan. Hän on kantaesittänyt useita teoksia sekä nauhoittanut Suomen Yleisradiolle lukuisia kertoja.


title: Tuomas Pyrhönen

text: Helmikuusta 2002 lähtien Tuomas Pyrhönen on toiminut Joensuun seurakunnan ylimmän asteen kirkkomuusikon virassa. Hän on toiminut myös urkujensoiton opettajana Lappeenrannan musiikkiopistossa sekä sanomalehtien musiikkikriitikkona.


title: Tyyne Hase

text: Tyyne Kerttu Hase (o.s. "Passinen"; s. 8. heinäkuuta 1884 Isokyrö – k. 22. helmikuuta 1969) oli suomalainen kuoronjohtaja ja laulunopettaja.


title: Tyyne Hase

text: Hasen oppilaita on ollut muun muassa Anita Välkki, jonka poikkeuksellisen äänen hän huomasi ja ilmoitti tämän salaa Kansallisoopperaan koelauluun.


title: Tyyne Hase

text: Hasen puoliso oli saksalaissyntyinen kapellimestari Franz Hase. He perustivat yhdessä vuoden 1935 tienoilla Vaasan Konservatorion, joka toimi Kuula-opiston perustamiseen saakka. Hasen ja hänen puolisonsa kirjeenvaihto, konserttiohjelmat, lehtileikkeet on sijoitettu Vaasan maakunta-arkistoon.


title: Tyyne Hase

text: Haselle myönnettiin Pro Finlandia -palkinto 1961.


title: Hollannin Grand Prix 1981

text: Hollannin Grand Prix 1981 oli Formula 1 -sarjan osakilpailu, joka ajettiin 30. elokuuta 1981 Zandvoortin radalla Hollannissa. Kilpailun voitti Renault'lla ajanut Alain Prost, jolle voitto oli kauden toinen.


title: Kuusankosken Urheiluseura

text:
Kuusankosken Urheiluseura (KuUS) on Kouvolan Kuusankoskella ja lähialueilla toimiva urheilun yleisseura. Seura on perustettu 3. syyskuuta 1915 nimellä Kymintehtaan Urheiluseura. Nimenmuutos Kuusankosken Urheiluseuraksi tapahtui vuonna 1949. Seuran urheilulajeja ovat suunnistus, yleisurheilu, luistelu, maastopyöräily sekä kuntourheilu ja terveysliikunta. Puheenjohtajana toimii Jukka Salo.
Pesäpallon SM-sarjassa Kymintehtaan Urheiluseura palloili vv. 1928-31.


title: Kuusankosken Urheiluseura

text: Kuusankosken Urheiluseuran tunnetuimpia urheilijoita ovat olleet olympialaisten hopeamitalistit Väinö Liikkanen (50 km hiihto, 1932 Lake Placid), Arvo Askola (10 000 metrin juoksu, 1936 Berliini), Erkki Kataja (seiväshyppy, 1948 Lontoo) sekä Aulis Kallakorpi (mäkihyppy, 1956 Cortina d'Ampezzo).


title: Kuusankosken Urheiluseura

text: Vuonna 1996 Kuusankosken Urheiluseura järjesti yhdessä Kouvolan Rastin kanssa Fin5-suunnistusviikon. Kesäaikaan KuUS järjestää viikoittain yhteistyössä Iitin Pyrinnön ja Kouvolan Rastin kanssa kaikille avoimia suunnistustapahtumia, Kouvolan Sanomien iltarasteja. Seura pitää vuosittain kansalliset suunnistuskilpailut (KuUS-rastit), jotka vuonna 2010 järjestettiin Hartolan kylässä Kouvolan pohjoisosissa entisen Jaalan alueella. Vuonna 2010 seura järjesti myös 95-vuotisjuhlakilpailut Elimäellä. Vuonna 2012 seura järjesti SM-yösuunnistuskilpailut Kuusankosken urheilupuistossa.


title: Sylvester Stadler

text: Sylvester Stadler (30. joulukuuta 1910 Steiermark, Itävalta - 23. elokuuta 1995) oli alkujaan itävaltalainen Saksan SS-joukoissa palvellut SS-kenraali (SS-Brigadeführer).


title: Sylvester Stadler

text: Stadler meni naimisiin 1936 ja sai kaksi poikaa. Hän kuoli elokuun 23. 1995 Baijerissa, Augsburg-Haunstettenissa.


title: Sylvester Stadler

text: Sylvester Stadler syntyi vuonna 1910 Fohnsdorfissa Itävallan Steiermarkissa. Stadler opiskeli ammattikoulun sähkölinjalla, josta hän ei ikinä valmistunut. Stadler liittyi vuonna 1933 Itävallan SS:ään 23-vuotiaana, hänet siirrettiin melkein saman tien Saksaan koulutukseen. Stadler toimi jonkin aikaa joukkueen johtajana, jonka jälkeen hänet määrättiin Bad Tölziin Upseerikoulutukseen vuonna 1935. Upseerikoulutuksesta hän valmistui SS-Untersturmführerinä.


title: Sylvester Stadler

text: Tulikasteensa Stadler sai Puolassa, jossa palveli Panzer Division "Kempf":ssä (yhdistetty SS ja Wehrmacht-yksikkö). Vuonna 1940 Stadler siirrettiin "Der Führeriin" komppanian komentajaksi. Syyskuussa 1941 Stadler siirrettiin Saksaan 2. rykmentin komentajaksi, jonka aikana hän haavoittui ja joutui Saksaan toipumaan. Toipilasaikana hän toimi kouluttajana Bad Tölzissä ja Braunschweigissä.


title: Sylvester Stadler

text: Toivuttuaan maaliskuussa 1942 hän palasi rintamalle "Der Führeriin" komppanian komentajana ja myöhemmin toisena pataljoonan komentajana. Der Führer oli osa 2. SS-Division Das Reichia. Stadler johti pataljoonaa talven 1942 ja kevään 1943 Kharkovin taisteluissa. Näiden taisteluiden aikana Stadlerille myönnettiin Ritariristi (Ritterkreuz des Eisernen Kreuzes) Kharkovin uudelleen valtaamisen myötä. Kevään myötä risti päivitettiin tammenlehvillä Kurskin taisteluiden jälkeen. (Eichenlaub - Nr. 303 - Stadler käväisi kotomaassa jossa Hitler henkilökohtaisesti ojensi tämän arvomerkin.)


title: Sylvester Stadler

text: Kesäkuussa 1943 Stadlerista tuli rykmentinkomentaja. Hän johti rykmenttinsä läpi Kurskin ja Mius-joen taisteluiden. Hänelle myönnettiin "Tammenlehvät" syksyllä 1943 suorituksista kesän taisteluissa.


title: Sylvester Stadler

text: Stadler osallistui pienen ranskalaiskylän Oradour-sur-Glanen siviilien joukkomurhaan SS-Sturmbannführer Otto Diekmannin johdolla 10. kesäkuuta 1944. Stadler asetti herran sotaoikeuteen, mutta Diekmann kuoli taistelussa 29.6.1944, ennen oikeudenkäyntiä (Diekmann oli tietoinen tulevasta sotaoikeudesta ja luultavasti teki "itsemurhan" taistelussa). Tästä jäi ikuinen "tahra" Stadlerin ansioluetteloon, hänen ollessa komentajana.


title: Sylvester Stadler

text: Heinäkuun 10. 1944 Stadler otti komentoonsa Kurt "Panzermeyer" Meyer kanssa juuri muodostetun 9. SS-panssaridivisioona Hohenstaufenin. Hän oli yksi nuorimmista divisioonan komentajista Saksan armeijassa. Stadler haavoittui vakavasti Normandiassa. Toivuttuaan hän palasi SS-Hohenstaufenin johtoon.


title: Sylvester Stadler

text: Hohenstaufen taisteli Puolassa, Ranskassa, Normandiassa, eli idästä länteen. Hohenstaufen oli yksikkö joka taisteli surullisen kuuluisasta kukkula 112:sta ja sen jälkeen Falaisessa ja Arnhemissa, Sen jälkeen Ardenneilla ja viimeiseksi Unkarissa. Stadler johti jäljelle jääneet joukkonsa Itävaltaan ja antautui amerikkalaisille toukokuun 8. 1945


title: Sylvester Stadler

text: Miekat Ritaristiin (Schwertern - Nr. 152), ojensi Sepp Dietrich, ne hän sai Toukokuun 6.-45, eli 2 päivää ennen antautumista. Sodan loppuessa hän oli arvoltaan SS-Brigadefûhrer (kenraalimajuri).


title: Sylvester Stadler

text: Stadler haavoittui sodan aikana useasti. Hänen henkilökohtainen toimintansa toi hänelle kultaisen lähitaistelu-merkin, divisioonan komentajana 1944.


title: Irma Nissinen

text: Nissinen opiskeli Helsingin musiikkiopistossa ja myöhemmin Lontoossa, Pariisissa, Brysselissä ja Saksassa, siellä viimeksi Darmstadtissa 1956.


title: Irma Nissinen

text: Nissinen toimi konserttimestarina Helsingin teatteriorkesterissa, Tampereen kaupunginorkesterissa sekä Turun kaupunginorkesterissa kahteen otteeseen, ensin 1936-1938 ja vuodesta 1941 eläkkeelle jäämiseensä asti syksyyn 1973. Nissinen oli talvisodan aikana Viipurissa, josta hän joutui lähtemään evakkona Tampereelle ja sai sieltä kaupunginorkesterista konserttimestarin paikan. Jatkosodan aikana hän esiintyi viulistina viihdytyskiertueilla Itä-Karjalassa. Turussa Nissinen esiintyi usein orkesterin solistina ja piti lisäksi omia konsertteja, myös ulkomailla.


title: Irma Nissinen

text: Nissinen sai Pro Finlandia -mitalin 1961.


title: Italian Grand Prix 1981

text: Italian Grand Prix 1981 oli Formula 1 -sarjan osakilpailu, joka ajettiin 13. syyskuuta 1981 Monzan radalla Italiassa. Kilpailun voitti Renault'lla ajanut Alain Prost, jolle voitto oli kauden kolmas.


title: Kauko Saarentaus

text: Kauko Saarentaus (12. joulukuuta 1923 Tuusula – 10. toukokuuta 1998 Espoo) oli suomalainen opettaja ja toimittaja, joka oli pitkään Yleisradion "Viisasten kerhon" puheenjohtajana.


title: Kauko Saarentaus

text: Kansakoulunopettajana työskennellyt Saarentaus toimi Yleisradiossa sivutoimisena tv:n uutistenlukijana vuodesta 1959 vuoteen 1967 ja veti myös suosittua "Jatkoaika"-nimistä viihdeohjelmaa vuosina 1967–1968. "Viisasten kerhon" puheenjohtajana Saarentaus toimi vuosina 1973–1983 ja uudelleen 1989–1990. Radiossa Saarentaus toimitti myös Kouluradion uutiskatsauksia ja järjesti tietokilpailuja pari vuotta 1960-luvulla.


title: Kauko Saarentaus

text: Saarentaus tuli tunnetuksi kuivasta uutishuumoristaan: ”Miehellä ei ollut ajokorttia, mutta hän oli silti humalassa.”


title: Pertti Pakarinen

text: Pertti Kalevi Pakarinen (26. lokakuuta 1931 Heinävesi – 10. helmikuuta 1998 Helsinki) oli yleislääketieteen ja psykiatrian erikoislääkäri ja kirjailija, joka tuli 1970- ja 1980-luvuilla tunnetuksi stressitohtorina.


title: Pertti Pakarinen

text: Pakarisen vanhemmat olivat ratavartija Evert Pakarinen ja Hilda Maria Pakarinen. Hän pääsi ylioppilaaksi Nurmeksen yhteislyseosta 1954 ja valmistui lääketieteen lisensiaatiksi 1962. Valmistuttuaan hän toimi lääkärinä Nurmeksessa 1962–1966 ja 1969–1976. Pakarisen ensimmäinen puoliso vuodesta 1957 oli Anna-Kristiina Rossander. Pakarinen oli toisissa naimisissa näyttelijä Mai-Brit Heljon kanssa.


title: Pertti Pakarinen

text: Pakarinen julkaisi 1970- ja 1980-luvuilla useita suosittuja terveyteen ja ravitsemukseen liittyviä kirjoja. Niistä ensimmäinen oli 1975 ilmestynyt "Älähän hättäile: stressiaapinen aikuisille", josta otettiin 12 painosta vuosina 1975–1976.


title: Drill

text: Drill on Radioheadin ensimmäinen kaupallinen julkaisu, joka debytoi Britannian listoilla sijalla #101 5. toukokuuta 1992. Se on nykyään haluttu harvinaisuus. "Thinking About You" otettiin yhtyeen "Manic Hedgehog" demosta; "Prove Yourself", "Thinking About You" ja "You" äänitettiin uudelleen yhtyeen ensimmäiselle albumille, "Pablo Honey"lle vuonna 1993. Kaikki EP:n kappaleet ovat demoversioita ja ne äänitettiin "Courtyard" studiossa Oxonissa. Yhtyeen nimi oli vielä EP:n aikoina On A Friday. Seuraavan kuukauden aikana nimi muutettiin Radioheadiksi. Äänitteen tuotti Chris Hufford ja sen miksasi Timm Baldwin.


title: Itch (EP)

text: Itch on Radioheadin EP, joka julkaistiin Japanissa 1. kesäkuuta 1994. EP ei sisällä uutta materiaalia, mutta julkaisun versiot kappaleista "Killer Cars", "You" ja "Vegetable" oli julkaistu aikaisemmin vain erittäin harvinaisella "Creep"in 12" vinyyli-versiolla. Se sisältää Yhdysvaltojen version "Stop Whispering"ista, jossa on kielisoitin ja hitaampi tempo. EP:n kolme livekappaletta nauhoitettiin Metrossa Chicagossa.


title: Tuuli Reijonen

text: Tuuli Reijonen (oikea nimi Tuuli Reijonen-Uibopuu, nimimerkki Meri Horsma) (19. lokakuuta 1904 Tampere – 17. lokakuuta 1997 Helsinki) oli suomalainen kirjailija, kriitikko ja toimittaja.


title: Tuuli Reijonen

text:
Reijosen isä oli toimittaja ja lähettiläs Erkki Reijonen ja äiti Lyyli Westerlund.
Hän oli naimisissa virolaisen kirjailijan Valev Uibopuun (1913−1997) kanssa 1944−1964. Reijonen toimi "Naisten Ääni" -lehden päätoimittajana 1937−1941, teatterilehti "Naamion" toimitussihteerinä 1938−1939, "Suomen Kuvalehden" toimitussihteerinä 1941−1945 ja taidelehti "Kuvan" päätoimittajana vuosina 1945−1954. Tämän jälkeen hän oli vuoteen 1968 asti "Helsingin Sanomien" kulttuuritoimittaja, mutta oli jo sitä ennen toiminut lehden teatteriarvostelijana.


title: Tuuli Reijonen

text: Reijonen sai novellillaan "Makuusäkki" yhden neljästä ensimmäisestä 1 050 dollarin palkinnosta "New York Herald Tribune" -lehden vuonna 1952 järjestämässä kansainvälisessä novellikilpailussa. Hänen romaaninsa "Kenen on syy" (1961) oli pohjana Veikko Itkosen elokuvalle "Vaarallista vapautta" (1962). Pro Finlandia -mitalin hän sai vuonna 1971.


title: My Iron Lung

text: My Iron Lung on Radioheadin EP, joka julkaistiin vuonna 1994 ja sisältää samannimisen kappaleen (kappale on myös yhtyeen albumilla "The Bends").


title: My Iron Lung

text: "My Iron Lung" single sijoittui sijalle #24 Britanniassa. Se sai myös hieman radiohuomiota Yhdysvalloissa. "My Iron Lung" on yhä tunnetuin viidestä "The Bends"in singlestä (ja ensimmäinen, julkaistiin lähes puoli vuotta ennen albumia).


title: Agis

text: Agis voi tarkoittaa


title: No Surprises/Running from Demons

text: No Surprises/Running From Demons on Radioheadin EP, joka julkaistiin 10. joulukuuta 1997 Japanin markkinoille. EP:n tarkoitus oli promotoida yhtyettä tulevalle tammikuun 1998 Japanin kiertueelle.


title: Kanada-cup 1984

text: Kanada-cup 1984 (engl. "Canada Cup 1984") oli IIHF:n, NHL:n ja NHLPA:n järjestämä jääkiekkoturnaus joka pelattiin syyskuussa. Mukana oli ensimmäistä ja ainoata kertaa Kanada-cupin historiassa myös Saksa, joka oli sijoittunut edellisissä maailmanmestaruuskilpailuissa viidenneksi. Samoissa kilpailuissa Suomi oli sijoittunut seitsemänneksi, eikä näin ollen osallistunut tänä vuonna.


title: Kanada-cup 1984

text: Turnauksen pelipaikkoja olivat Halifax, Montreal, London, Edmonton, Buffalo, Vancouver ja Calgary. Turnauksen peliohjelma oli sama kuin edellisellä kerralla, mutta nyt loppuotteluissa mestaruuteen vaadittiin kaksi voittoa, kuten 1976 turnauksessa.


title: Kanada-cup 1984

text: Mestaruuden voitti loppujen lopuksi turnauksen heikosti aloittanut Kanada. Ruotsi pääsi ensimmäistä ja ainoata kertaa loppuotteluun asti. Välierissä Yhdysvaltoja vastaan Ruotsin neljä ensimmäistä laukausta meni maaliin, ja Ruotsi voitti ottelun peräti 9-2. Kanadan ja Neuvostoliiton välinen välieräottelu päättyi loppujen lopuksi jatkoajalla Kanadan voittoon.


title: Kanada-cup 1984

text: Toisessa loppuottelussa Kanada ehti johtaa ottelua jo 5-0, jolloin Ruotsi aloitti loppukirin. Se ei kuitenkaan aivan riittänyt, Kanada voitti ottelun 6-5.


title: Genealogia

text: Genealogia merkitsee filosofiassa ja ihmistieteissä käsitteenä jonkin asian historiallista muodostumista eli konstruoitumista. Yhteiskunta-analyysin välineenä genealogiaa on ensimmäisenä käyttänyt Michel Foucault, joka omaksui käsitteen sen avulla moraalin alkuperää tutkineelta Nietzscheltä.


title: Genealogia

text: Esseessään "Nietzsche, Genealogia, Historia" Foucault kertoo, miten Nietzschen moraalin analyysi (jota Nietzsche itsekin kutsuu genealogiaksi, "die Genealogie") vaikutti hänen omaan ajatteluunsa. Foucault kuvaa genealogian tutkimukseksi niihin asioihin, joiden ajattelemme olevan historiattomia. Tämä sisältää seksuaalisuuden ja muita arkipäivän asioita. Genealogia ei ole tutkimus alkuperästä eikä asioiden lineaarisen kehityksen konstruktio. Sen sijaan se yrittää tarkastella pluralistista ja usein ristiriitaista menneisyyttä, ja paljastaa, miten valta on vaikuttanut käsitysten muodostumiseen.


title: Genealogia

text: Foucaultin genealogian käsite on ihmisyksilön aseman historia, joka jäljittää ihmistä ja yhteiskuntaa koskevan ajattelun kehitystä historian läpi. Tällainen yksilön tai subjektin genealogia selittää tiedon, diskurssien ja objektien alojen rakentumisen viittaamatta subjektiin. Genealogia dekonstruoi totuuden väittäen, että totuus on valtaintressien muovaama. Näin ollen kaikki totuudet ovat kyseenalaistettavissa. Genealogia teoriana korostaa totuuden epäluotettavuutta ja sisältää epäyhtenäisen käsityksen historiasta.


title: Genealogia

text: Feministisen filosofian yksi tutkimussuuntaus on sukupuolen genealogia, jossa tarkastelun kohteena on sukupuolikäsitteiden ja sukupuolittuneiden käsitteiden historia. Genealogisesta näkökulmasta sukupuoleen liitetyt käsitteet tai merkitykset eivät ole pysyviä vaan muuttuvia. Tällöin ei pohdita, onko esimerkiksi rationaalisuus enemmän miehen kuin naisen ominaisuus vaan tarkastellaan yksityiskohtaisesti sitä prosessia, jossa nämä käsitteet ovat sukupuolittuneet tai muuttuneet sukupuolen tekemisen välineiksi. (Esimerkiksi miksi juuri rationaalisuus yhdistetään kulttuurissamme yleisesti miehisyyteen ja emotionaalisuus naisellisuuteen.)


title: Genealogia

text: Feminististä genealogiaa on ja sen suhdetta feministiseen filosofiaan ja naistukimukseen on käsitellyt mm. Judith Butler klassikkoteoksessaan "Hankala sukupuoli" (Gender Trouble).


title: Jumalan käsi -maali

text: Jumalan käsi () on argentiinalaisen jalkapalloilijan Diego Maradonan antama nimitys kiistanalaiselle maalille, jonka hän itse teki Englantia vastaan jalkapallon maailmanmestaruuskilpailuiden puolivälieräottelussa Meksikossa 1986. Argentiina voitti ottelun 2–1.


title: Jumalan käsi -maali

text: Ottelu pelattiin 22. kesäkuuta 1986 Azteca-stadionilla 114 580 katsojan edessä. Ottelussa oli jo ennakkoon vahva poliittinen tunnelataus maiden välillä neljä vuotta aiemmin käydyn Falklandin sodan johdosta.


title: Jumalan käsi -maali

text: Ottelun ensimmäinen puoliaika oli maaliton Argentiinan vahvasta painostuksesta huolimatta. Avausmaalia saatiin odottaa ottelun 51. peliminuutille. Maradona ohitti kolme englantilaista ja yritti seinäsyöttöä Jorge Valdanon kanssa rangaistusalueen rajalla. Englannin Steve Hodge ehti kuitenkin väliin ja nosti pallon taaksepäin maalivahti Peter Shiltonille. Maradona jatkoi vauhdilla rangaistusalueen sisälle ehtien palloon – kädellään – juuri ennen vastaan tullutta Shiltonia ja pallo leijaili verkkoon. Tunisialainen päätuomari Ali Bennaceur näytti keskialoitusta hyväksytyn maalin merkiksi.


title: Jumalan käsi -maali

text:
Englantilaiset protestoivat voimakkaasti argentiinalaisten juhliessa. Videolla näkyy, miten Maradona katsoo erotuomaria. Hän myöhemmin sanoi, ”Odotin että pelitoverit olisivat tulleet halaamaan, ja kukaan ei tullut... Sanoin heille: ’Tulkaa halaamaan, tai erotuomari ei salli tuota.’”
Argentiina voitti ottelun 2–1 edeten välieriin ja lopulta maailmanmestaruuteen. Ottelun voittomaali – niin ikään Maradonan tekemä – valittiin myöhemmin kansainvälisen jalkapalloliiton äänestyksessä vuosisadan maaliksi.


title: Jumalan käsi -maali

text: Seuraavana päivänä Maradona ei vielä vihjannutkaan käyttäneensä kättä. Hän kertoi tiedotusvälineille, ettei tiennyt mihin kohtaan pallo häntä osui. Myöhemmin Maradona väitti ”Jumalan käden” puuttuneen peliin ja sen seurauksena tuota kiistanalaista maalia ruvettiin kutsumaan ”Jumalan kädeksi”. Lopulta Maradona kuitenkin myönsi tehneensä maalin omalla kädellään.


title: Airbag/How Am I Driving?

text: Airbag/How Am I Driving? on Radioheadin EP, joka julkaistiin vuonna 1998 Pohjois-Amerikan markkinoille. Se sisältää pääasiassa "OK Computerin" singlejen b-puolia.


title: Airbag/How Am I Driving?

text: "Airbag/How Am I Driving?" -EP sai Grammy-ehdokkuuden paras vaihtoehtomusiikki -kategoriassa, vaikka kyseessä on vain 25 minuuttia pitkä julkaisu (muut ehdokkaat olivat täyspitkiä albumeja).


title: Airbag/How Am I Driving?

text: EP julkaistiin uudelleen Alankomaissa ja Britanniassa alkuvuodesta 2007.


title: I Might Be Wrong

text: I Might Be Wrong ("Live Recordings") englantilaisen rock-yhtyeen Radioheadin vuoden 2001 live-EP, joka sisältää kahdeksan livekappaletta, jotka on nauhoitettu yhtyeen Euroopan ja Pohjois-Amerikan kiertueella. Kappaleista seitsemän on julkaistu aikaisemmin studioversioina albumeilla "Kid A" ja "Amnesiac", ja yksi on ennen julkaisematon kappale, "True Love Waits".


title: I Might Be Wrong

text: Kaikki kappaleet kirjoittanut Radiohead, ellei toisin mainittu.


title: Olga Eugenie von Thillot Thierfelder

text: Olga Eugenie von Thillot Thierfelder, taiteilijanimeltään Jennie von Thillot, (20. marraskuuta 1892 Helsinki – 8. maaliskuuta 1977 Hannover) oli suomalainen oopperalaulaja, äänialaltaan sopraano. Hän oli kiinnitettynä Suomalaiseen oopperaan 1921–1925, minkä jälkeen hän esiintyi Saksassa oopperanäyttämöillä. Vuosina 1949−1951 hän toimi Sibelius-Akatemian oopperaluokan opettajana. 1950-luvulla hän oli vierailevana ohjaajana Helsingissä, Tampereella ja Turussa, jolloin hän ohjasi muun muassa Giuseppe Verdin, Giacomo Puccinin ja Pjotr Tšaikovskin oopperoita.


title: Olga Eugenie von Thillot Thierfelder

text: Von Thillotille myönnettiin Pro Finlandia -mitali 1961.


title: Olga Eugenie von Thillot Thierfelder

text: Von Thillotin ensimmäinen puoliso vuosina 1918−1926 oli oopperalaulaja ja näyttelijä Paavo Kostioja. Hänen toinen puolisonsa oli vuodesta 1928 Ala-Saksin sinfoniaorkesterin johtaja, filosofian tohtori Helmuth Thierfelder, joka vieraili kapellimestarina Suomessa useaan otteeseen 1940- ja 1950-luvuilla.


title: Arokakadu

text: Arokakadu, vanhalta nimeltään inkakakadu, ("Cacatua leadbeateri") on kakaduihin kuuluva keskikokoinen papukaija, joka elää Australian sisäosissa.


title: Arokakadu

text: Arokakadua pidetään kakaduista kauneimpana lohenpunaisen ja valkoisen höyhenyksensä ja punakeltaisen töyhtönsä takia. Sen määrä on paikoin vähentynyt, ja esimerkiksi Australian Victorian osavaltiossa se kuuluu uhanalaisiin lajeihin.


title: COM LAG (2plus2isfive)

text: COM LAG (2plus2isfive) englantilaisen rock-yhtyeen Radioheadin EP, joka julkaistiin ensin Japanissa ja Australiassa maaliskuussa 2004, huhtikuussa 2004 Kanadassa ja lopulta Britanniassa toukokuussa 2007. Se on kokoelmalevy, joka kokoaa albumin "Hail to the Thief" singlejen b-puolia ja Cristian Vogelin and Four Tetin tekemiä remixejä Radioheadin kappaleista. Kannen puhekupla sanoo "はい、チーズ。" "("Hai, chiizu.")", joka on suomeksi "sano juusto" (englannin fraasista "say cheese", joka sanotaan kuvatessa kuvattavalle).


title: Vilhelm Auxerrelainen

text: Vilhelm Auxerrelainen (, tai "Autissiodorensis") (k. 1231) oli ranskalainen skolastinen filosofi ja teologi.


title: Vilhelm Auxerrelainen

text: Vilhelm toimi Beauvais'n arkkidiakonina, kunnes hänestä tuli Pariisin yliopiston teologian professori. Vuonna 1231 hänestä tuli jäsen komiteassa, jonka paavi Gregorius IX nimitti tutkimaan Aristoteleen luonnontieteellisiä kirjoituksia ja tarjamaan niihin muutosehdotuksia, mikäli se oli teologisista syistä tarpeellista. Seurauksena Vilhelm oli yksi ensimmäisiä läntisiä teologeja, joka sai vaikutteita Aristoteleelta. Hänen teoksensa "Summa aurea" (”Kultainen yhteenveto”) oli paljossa velkaa Petrus Lombardukselle. Teos kehitteli ontologista todistusta, joka joutui kuitenkin pian hylätyksi, mutta siinä oli myös uusia ajatuksia ja Vilhelm osoitti sellaista kiinnostusta luonnontieteeseen, mitä ei ollut aiemmin tavattu skolastisessa filosofiassa.


title: Howell Cobb

text: Howell Cobb (7. syyskuuta 1815 Jeffersonin piirikunta, Georgia – 9. lokakuuta 1868 New York) oli yhdysvaltalainen poliitikko.


title: Howell Cobb

text: Etelän demokraatteihin kuulunut Cobb toimi edustajainhuoneen puhemiehenä 1849–1851, Georgian kuvernöörinä ja Yhdysvaltain valtiovarainministerinä 1857–1860. Hänet tunnetaan parhaiten yhtenä etelävaltioitten perustajista.


title: Behistun

text: Behistun (, muinaispersiaksi: "Bagastâna") on arkeologinen kohde Iranissa, lähellä Kermānšāhin kaupunkia. Tunnetuin alueen löydöksistä on Behistunin kirjoitus, jossa on nuolenpääkirjoitusta kolmella eri kielellä: muinaispersiaksi, elamiksi ja akkadiksi. Piirtokirjoitus on verrattavissa Rosettan kiveen. Behistunin alue on osa Unescon maailmanperintöluetteloa.


title: Behistun

text: Behistun oli aikoinaan kylän ja vuoren nimi tärkeällä kauppareitillä . Nykyisin se sijaitsee noin 30 kilometriä koilliseen Kermānšāhin kaupungista. Merkittävin jäännös Behistunissa on monumentti, jossa on piirtokirjoitusta, mutta alueella on merkkejä asutuksesta paleoliittiseltä kaudelta. Muita löydöksiä alueella ovat meedialainen linnoitus n. 700–600 luvuilta eaa., seleukidiaikainen hahmo makaavasta Heraakleesta ja parthialainen kivi, johon on kaiverrettu alttariuhri. Lisäksi epäillään, että Behistunin tasangon alla olisivat muinaisen kaupungin jäännökset .


title: Behistun

text: Behistunin alueen merkittävin yksittäinen jäännös on noin 100 metrin korkeuteen vuonna 521 eaa. kaiverrettu monumentti. Kohokuva esittää Persian kuningasta Dareios I:stä. Hänellä on kädessään jousipyssy ylimmän vallan symbolina. Dareioksen vasen jalka on meedialaisen huijarin Gaumatan, joka pyrki Persian hallitsijaksi Smediinä, rinnan päällä ja Gaumatalla on kädet ilmassa alistumisen merkkinä. Dareioksen oikealla puolella joukko kapinallisjohtajia, jotka ovat kävelemässä kohti kuningasta. Kapinalliset ovat sidottu käsistään ja heidän niskansa ympäri menee pitkä köysi. Kohokuvan ympärillä on piirtokirjoitusta.


title: Behistun

text: Kirjoitus on tehty kolmella eri kielellä. Vanhin teksti on elamin kielellä ja se kertoo Dareioksesta ja kapinallisista. Seuraavat kirjoitukset ovat akkadiksi ja muinaispersiaksi ja niissä kuvaillaan samoja tapahtumia. Tekstissä Dareios kertoo, kuinka Ahura Mazda -jumala valitsi hänet syrjäyttämään vallananastaja Gaumatan ja Dareioksen onnistumisesta kapinoiden tukahduttamisessa .


title: Behistun

text: Ensimmäiset historialliset maininnat monumentissa ovat kreikkalaiselta Ktesiaalta n. 300-luvulta eaa. . Akemenidien hallitsijasuvun jälkeen vuonna 330 eaa. monumentti unohtui useiksi vuosiksi. Pari vuosisataa myöhemmin kreikkalainen historioitsija Diodoros Sisilialainen laittoikin Behistunin monumentin legendaarisen Semiramiin työksi ja arabialaisen Ibn Hauqalin mukaan kuvassa Dareios oli opettaja oppilaidensa edessä .


title: Behistun

text:
Eurooppalaiset kävivät alueella ensimmäisen kerran 1500-luvulla. Sekä englantilainen seikkailija Robert Shirley että ranskalainen Ange Gardane olettivat, että kuvassa on Jeesus opetuslapsineen. Vuonna 1818 brittiläinen Robert Ker Porter epäili, että kuva esitti kuningas Salmanassar V:tä ja Israelin kymmentä kadonnutta sukukuntaa.
Vasta Henry Rawlinson vuonna 1835 tutki kirjoituksia ensimmäisen kerran vakavasti. Teksti pysyi Rawlinsonillekin pitkään salassa, vaikka hän oli jo aiemmin tunnistanut sanan "Dârayavauš" ("Dareios"). Vasta saatuaan saksalaiselta Georg Friedrich Grotefendilta muistiinpanoja, joissa tämä oli osittain onnistunut ratkaisemaan persialaisen nuolenpääkirjoituksen, onnistui Rawlinson tulkitsemaan tekstiä. Vuoteen 1846 mennessä Rawlinson käänsi koko tekstin ja tämän avulla pystyttiin ymmärtämään myös jo kauan sitten kuolleita elamin ja akkadimin kieliä .


title: Sibelius-laulukilpailu

text: Sibelius-laulukilpailu on Järvenpäässä järjestettävä kansainvälinen musiikkikilpailu, joka keskittyy liediin romantiikan ajasta tähän päivään. Kilpailun järjestävät Järvenpään kaupunki, Järvenpään Sibelius-Viikot ry ja Sibelius-Akatemia.


title: Sibelius-laulukilpailu

text: Ensimmäinen kilpailu järjestettiin lokakuussa 2007 Sibelius-Viikkojen yhteydessä. Kilpailuun pyrki alun perin 120 laulajaa, joista kilpailuun hyväksyttiin 29. Kilpailijoista 22 oli naisia ja 7 miehiä. Kilpailijat saivat olla korkeintaan 35 vuoden ikäisiä. Ensimmäiseen kilpailuun osallistujat olivat kotoisin Suomesta, Virosta, Ruotsista, Norjasta, Tanskasta ja Islannista. Kilpailun pääpalkinto oli 10 000 euroa, 2. sija 5 000 euroa ja 3. sija 2 500 euroa.


title: Sibelius-laulukilpailu

text: Toinen Sibelius-laulukilpailu järjestettiin lokakuussa 2011.


title: Sibelius-laulukilpailu

text: Huhtikuussa 2015 järjestetyn kilpailun kärkisijat:


title: Nick Fry

text: Nick Fry (s. 29. kesäkuuta 1956 Epsom, Englanti, Iso-Britannia) on Mercedes Grand Prix -Formula 1 -tallin toimitusjohtaja sekä Hondan entinen tallipäällikkö ja Brawn GP:n entinen toimitusjohtaja.


title: Nick Fry

text: Fryn ura moottoriurheilun parissa alkoi vuonna 1977 kun hän pääsi harjoittelijana töihin Ford Motor Companylle. Työskenneltyään ensin myynnin ja markkinoinnin parissa, Fry siirtyi pian tuotekehitysosastolle tuotesuunnittelijaksi. Hän toimi suunnittelijana yli 12 vuoden ajan, jona aikana hän pääsi vaikuttamaan muun muassa Fordin Escort Cosworth- ja RS2000-mallien kehitykseen.


title: Nick Fry

text: Fry korvasi David Richardsin BAR-tallin tallipäällikkönä kauden 2004 päätteeksi oltuaan sitä ennen tallin palveluksessa vuodesta 2002 alkaen. Kaudeksi 2006 tallin nimi muuttui Hondaksi japanilaisyhtiön ostettua BAR-tallin osakkeet itselleen.


title: Nick Fry

text: Marraskuussa 2007 Fryn tilalle tallipäälliköksi siirtyi Ferrarilla vuodet 1997–2006 työskennellyt Ross Brawn, ja Fry jatkoi tallin toimitusjohtajana. Fry jatkoi toimitusjohtajan tehtävissä myös Hondan perillistallissa Brawn GP:ssä ja sen jälkeen Mercedes GP:ssä.


title: Robert Charles Winthrop

text: Robert Charles Winthrop (12. toukokuuta 1809 – 16. marraskuuta 1894) oli yhdysvaltalainen poliitikko.


title: Robert Charles Winthrop

text: Winthrop istui Massachusettsin osavaltion edustajainhuoneessa vuosina 1835–1840. Hänet valittiin Whig-puolueen edustajana Yhdysvaltain edustajainhuoneeseen 1840 ja erosi 1842. Hänet valittiin samana vuonna uudelleen ja jatkoi vuoteen 1850.


title: Robert Charles Winthrop

text: Winthrop toimi edustajainhuoneen puhemiehenä 1847–1849. Daniel Websterin tultua nimitetyksi ulkoministeriksi Winthrop nimitettiin jatkamaan senaatissa Websterin tilalla. Hän hävisi kongressivaalit 1851.


title: Artur Petrosyan

text: Artur Petrosyan (, s. 3. huhtikuuta 1971) on armenialainen jalkapalloilija ja pelaa maansa pääsarjassa Yerevan Sporin joukkueessa, ja myös Armenian maajoukkueessa. Hän johtaa maajoukkueensa sisäistä maalipörssiä (11 maalia).


title: Oskar Reponen

text: Oskar Reponen (14. elokuuta 1928, Viipuri – 31. lokakuuta 1997, Las Palmas, Kanariansaaret) oli suomalainen toimittaja ja kirjailija. Reponen toimi uutistoimittajana ja sitten vapaana toimittajana ja kirjoitti muun muassa "Seura"- ja "Nykyposti"-lehtiin. Hän julkaisi myös kirjoja, jotka käsittelivät etenkin parapsykologisia kysymyksiä.


title: Oskar Reponen

text: Reposen isä eversti Toivo Reponen palveli upseerina rannikkotykistössä, ja perhe joutui usein muuttamaan isän palveluspaikan vaihtuessa. Jatkosodan jälkeen perhe asettui Suomenlinnaan Helsinkiin. Reponen pääsi ylioppilaaksi ja valmistui sitten Helsingin yliopistosta voimistelunopettajaksi. Hän harrasti urheilua, erityisesti juoksulajeja, ja saavutti muutaman Suomen mestaruuden HIFK:n viestijoukkueessa. Hän myös kirjoitti "Helsingin Sanomiin" urheilujuttuja.


title: Oskar Reponen

text: 1950-luvun alkupuolella Reponen matkusti vaimonsa Tuulikin ja erään ystävänsä kanssa peukalokyydillä useissa Euroopan maissa. Palattuaan Suomeen 1954 hän aloitti toimittajanuransa ensin Suomen Tietotoimiston uutistoimittajana ja uutistenlukijana ja sitten Yleisradiossa "Päivän peili" -ohjelman toimittajana.


title: Oskar Reponen

text: 1988 ilmestynyt 'Hypnoosimurha'-romaani sai kansallista huomiota, ja sen mainittiin saattavan selittää Olof Palmen murhan olleen hypnoosimurha. Myös Reposen kirja 'Isä, minä elän' (henkiyhteydestä kuolleeseen poikaan) sai huomiota mediassa.


title: Oskar Reponen

text: Reponen kuoli keuhkokuumeen aiheuttamaan sydämen pysähtymiseen talviasunnossaan Kanariansaarilla lokakuun lopulla 1997.


title: Newarkin kansainvälinen lentoasema

text: Newark Liberty International Airport , alkujaan Newark Airport ja myöhemmin Newark International Airport, on kansainvälinen lentoasema 24 kilometriä Manhattanilta etelään New Jerseyn kaupunkien Newarkin ja Elizabethin välissä. Lentoaseman läpi kulkee vuosittain 26 miljoonaa matkustajaa.


title: Carl Zeiss

text: Carl Zeiss (11. syyskuuta 1816 Weimar – 3. joulukuuta 1888 Jena) oli saksalainen hienomekaanikko ja optiikkasuunnittelija, joka tunnetaan perustamastaan yrityksestä Carl Zeiss. Hän kehitti jossakin määrin linssien valmistusta, mikä edisti nykyaikaista linssien valmistusta.


title: Matti Almila

text: Matti Aksel Oskar Almila (vuoteen 1941 Alén) (20. heinäkuuta 1927 Helsinki – 25. toukokuuta 1998 Helsinki) oli suomalainen toimittaja ja dekkarikirjailija.


title: Matti Almila

text: Almila oli Sanoma Osakeyhtiön eri lehtien pitkäaikainen toimittaja, joka käytti pakinoissaan nimimerkkiä Kai de Puu. Hänen poikansa on kapellimestari ja säveltäjä Atso Almila.


title: Oleksi Lukaševytš

text: Oleksi Lukaševytš (, s. 11. tammikuuta 1977 Dnepropetrovsk) on ukrainalainen pituushyppääjä ja Euroopan-mestari vuodelta 2002. Hän voitti vuonna 2006 EM-pronssia, ja on ollut kerran olympialaisten sekä MM-kisojen neljäs pudottuaan viimeisellä kierroksella mitaleilta. Hän on myös voittanut kerran sisäratojen Euroopan-mestaruuden ja Universiadit.


title: Oleksi Lukaševytš

text: Lukaševytš asuu yhä syntymäkaupungissaan Dnipropetrovskissa.


title: Lauluja rakkaudesta (Pepe Willberg)

text: Lauluja rakkaudesta on suomalaisen laulaja Pepe Willbergin kokoelma-albumi vuodelta 2006. Samannimisiä kokoelmalevyjä on muiltakin artisteilta.


title: Katja Vainio

text: Katja Johanna Vainio (s. 13. lokakuuta) on näyttelijän Anu Koskisen esittämä fiktiivinen hahmo suomalaisessa draamasarjassa "Salatut elämät". Katja on Jenni Vainion isosisko. Katja on kuitenkin Jennin vastakohta, vaikka siskoja ovatkin. Hän on tumma ja fiksu, hyvin kouluttautunut nainen. Sisustussuunnittelijana työskentelevällä Katjalla ei ole omia lapsia, mutta hän on aikaisemmin joutunut valehtelemaan olevansa Niko Vainion äiti. Katja myös jonkin aikaa kasvatti Nikoa, kun Jenni halusi panostaa mallinuraansa.


title: Katja Vainio

text: Katja oli vakituisesti sarjassa mukana vuosina 1999–2003, mutta palasi kuvioihin loppukeväällä 2004 poistuen kuitenkin lopullisesti sarjasta samana vuonna lukuun ottamatta pikapaluita vuosina 2011 ja 2013.


title: Katja Vainio

text: Hän työskenteli sarjan alkuaikoina sisustussuunnittelijana, jonkin aikaa bingoemäntänä ja myöhemmin vantaalaisessa lähiöbaari Syvärissä. Katja kärsi useampaan otteeseen mielenterveysongelmista. Vuonna 1999 Katja rakastui Jennin baarista löytämään Toni Veijalaiseen, mutta suhde päättyi eroon Tonin rakastuttua Jenniin. Katja masentui ja joutui mielisairaalaan. Lopulta Katja hyväksyi Jennin ja Tonin suhteen, ja pari olikin menossa naimisiin, mutta hääpäivänä Toni häipyi Suomesta. Tonin talousrikosten takia Jenni joutui saksalaiseen vankilaan, mikä oli kova paikka Katjalle ja Jennin suurelle rakkaudelle Aki Nikkiselle. Kun Jukka Salinilla oli aviokriisi Hannan kanssa, Jukka haki tukea Katjalta ja he viettivät yhden yön yhdessä. Elina Taalasmaa oli Katjan paras kaveri, jonka kanssa he kuitenkin riitaantuivat useampaan kertaan: muun muassa Elinan luullessa Katjan vokottelevan Elinan miesystävää Esko Heikkilää sekä Katjan käskiessä Elinan veljeä Karia valitsemaan Karin tyttären Oonan ja hänen välillä. Toinen Katjan hyvä ystävä Pihlajakadulla oli Laura Kiviranta. Heidän välinsä kuitenkin viilenivät Katjan saatua tietää silloisen miesystävänsä Karin ja Lauran salasuhteesta.


title: Katja Vainio

text: Katja koki, että blondina hän saisi enemmän huomiota miehiltä ja käytti jonkin aikaa blondia peruukkia. Naapurin Kari Taalasmaa rakastui blondilla peruukilla varustettuun Katjaan, joka esitti olevansa Vainion sisarusten serkku. Totuus selvisi Karille ja myöhemmin pari alkoi seurustella omina itsenään. Parin seurustellessa Kari opetti Katjaa heittämään tikkaa, josta tuli heidän yhteinen juttunsa. Katja ja Kari molemmat muistelivat tikanheittopelejään Katjan ollessa kadoksissa. Katja tuli raskaaksi Karille, mutta sai keskenmenon jo raskauden ensimmäisten viikkojen aikana, vaikka esittikin muille olevansa edelleen raskaana. Sitten hän sai tietää Karin pettävän häntä hyvän ystävänsä Lauran kanssa. Pari erosi näiden tapahtumien seurauksena ja Kari jatkoi elämäänsä Lauran kanssa. Katjan kuultua, että Laura on raskaana Karille, hän masentui uudelleen ja alkoi viettää yhä enemmän aikaa siskonpoikansa Nikon kanssa. Katja kutsuikin kerran itseään Nikon äidiksi ja syksyllä 2002 Katja lähti Nikon kanssa ilman Jennin lupaa Tampereelle. Lopulta Jenni löysi Katjan asunnon Tampereelta Camillan kerrottua sen osoitteen. Jenni sai Nikon takaisin kotiin ja Katja jäi asumaan Tampereelle.


title: Katja Vainio

text: Tonin palattua kuvioihin kevään 2003 päätösjaksossa, Jenni pakeni syksyllä 2003 miettimään asioita Katjan luo. Katja puolestaan lähti Pihlajakadulle selvittämään asioita ja pyysi Tonia jättämään Jennin rauhaan ja häipymään Helsingistä. Katja halusi suojella siskoaan Tonilta, jonka takia tämä oli jo kerran istunut vankilassa. Katja ja Jenni saivat asiat hoidettua omaksi edukseen ja löysivät Tonin piilottaman ison summan rahaa, jolla Katja maksoi Jennille talousrikoksista jääneet velat pois. Asioiden selvittyä Katja lähti takaisin Tampereelle.


title: Katja Vainio

text: Katjasta kuultiin epäsäännöllisin väliajoin Jennin kautta ja Jenni kertoi Katjan olevan menossa naimisiin Pyryn, jota ei koskaan nähty sarjassa, kanssa. Kevään 2004 loppupuolella Jennille soitettiin ja kerrottiin Katjan olleen kateissa jo viikon. Kevään 2004 päätösjaksossa Jenni kutsuttiin tunnistamaan ruumista, jonka tuntomerkit täsmäsivät Katjaan. Toisaalla Kari kuitenkin näki Katjan nousevan junaan. Syksyn 2004 avausjaksossa Katja aloitti työt Syväri-nimisessä baarissa. Katja kertoi paikan omistajalle, Reima Syväriselle, haluavansa unohtaa kaiken entisestä elämästään ja Katjan pyynnöstä Reima maksoi hänelle palkan pimeästi. Samaan aikaan Jenni, Kari ja Ami etsivät epätoivoisesti Katjaa ja päätyivät etsimään tätä myös Syväristä, mutta Reima valehteli ettei ollut nähnytkään Katjaa. Kari ei kuitenkaan uskonut Reimaa ja sai Jennin menemään tapaamaan Katjaa Syväriin. Katja sai vihdoin selittää Pyry oli jättänyt hänet yhtäkkiä ennen häitä ja hän tarvitsi tilaa ajatella sen jälkeen eikä myöskään halunnut tavata ihmisiä menneisyydestään. Jennin pyynnöstä huolimatta Katja ei ollut vielä valmis palaamaan Pihlajakadulle. Hänellä ehti tässä välissä olla yhden illan juttu Ossi Puolakan kanssa, Ossi meni myöhemmin naimisiin Katjan siskon Jennin kanssa. Lopulta syksyn 2004 aikana Katja päätti ottaa lopputilin Syväristä ja hyvästeli Reiman. Hän saapui takaisin Pihlajakadulle ja rakastui uudelleen Kariin. Katja teki kuitenkin selväksi, ettei hän pystyisi elämään enää Pihlajakadulla eikä ylipäätään edes Helsingissä. Pari muutti yhdessä Tampereelle syksyn 2004 loppupuolella ja myöhemmin Karin tytär Oona muutti heidän luokseen. Karin palatessa keväällä 2007 takaisin Helsinkiin selvisi, että Kari ja Katja olivat eronneet.


title: Katja Vainio

text: Katja tuli vierailemaan Pihlajakadulla pitkän tauon jälkeen keväällä 2011, kun hän saapui juhlimaan Jenni-siskon polttareita ja häitä.


title: Katja Vainio

text: Katja tuli jälleen vierailulle sarjaan maaliskuussa 2013 Kallen järjestämänä yllätyksenä Jennille, joka oli kuullut tuomionsa vaihdettuaan Ossin ja Cindyn sekä Sebastianin ja Isabellan vauvat. Jenni joutui maksamaan kärsimyksestä, mutta ei saanut vankeustuomiota. Kalle soitti Katjalle ja pyysi tätä piristämään Jenniä. Vierailu sai kaamean lopun, kun Jenni joutui Seppo Taalasmaan henkeä uhanneen Heiskasen ampumaksi. Katja poistui Pihlajakadulta viettämään Jennin hautajaisia Lempäälään vanhempiensa luokse, minne oli myös saapumassa Niko. Katja poistui sarjassa seuraavassa jaksossa, kun Jennille pidettiin pienimuotoinen muistotilaisuus. Tämän jälkeen Katja hyvästeli osan talon asukkaista ja nousi auton kyytiin mukanaan Jenni, joka haudattiin Lempäälään.


title: Naomi Novik

text: Naomi Novik (s. 1973 New York) on yhdysvaltalainen kirjailija. Hän on opiskellut kirjallisuutta ja informaatiotekniikkaa ja toiminut tietokonepelien suunnittelijana. Ohjaaja Peter Jackson on hankkinut hänen Temeraire-sarjansa elokuvaoikeudet. Sarjassa on yhdeksän osaa ja se kertoo Temeraire-lohikäärmeen ja kapteeni William Laurencen seikkailuista 1800-luvun alussa. Sarjan maailma on vaihtoehtoinen todellisuus, jossa lohikäärmeitä on olemassa ja niitä käytetään sodankäyntiin.


title: Naomi Novik

text: Temeraire-sarja:


title: Suomen Radioamatööriliitto

text: Suomen Radioamatööriliitto ry (lyhenne SRAL, ) on vuonna 1921 perustettu Suomen radioamatöörien kansallinen liitto. Sen jäseninä on niin henkilöjäseniä kuin radioamatööriyhdistyksiäkin.


title: Suomen Radioamatööriliitto

text: 1921 vain yksi Suomen Radioamatööriliitto NVL:n jäsen sai radiolähetysluvan. Yhdistyksen jäsenmäärä lisääntyi 1922 23:lla ja 1923 39:llä. Kaksikielisessä Suomessa yhdistyksen jäseniksi ilmoittautui myös ruotsinkielisiä. Tämän vuoksi yhdistyksen nimi muutettiin kaksikieliseksi: Suomen Radioamatööriliitto NVL - Finlands Radioamatörförbund NVL. Vuoden 1923 loppuun mennessä yhdistyksessä oli 88 jäsentä, joista ruotsinkielisiä oli 14 ja suomenkielisiä 74.


title: Suomen Radioamatööriliitto

text: Suomen Radioamatööriliitto NVL - Finlands Radioamatörförbund NVL:n puheenjohtajaksi valittiin kapteeni Uuno Aittola. 1924 elokuuhun mennessä oli radioamatöörikerhoja muodostunut Haminaan, Hankoon, Helsinkiin, Joensuuhun, Jyväskylään, Kuopioon, Porvooseen, Raumalle, Tampereelle, Turkuun ja Viipuriin. Helsingin radioamatöörit perustivat Radiolan yleisradioasemakseen. Arvi Hauvonen aloitti yleisradiolähetykset Tampereen Radiona.


title: Suomen Radioamatööriliitto

text: Yleisradion kuuntelua ja kaukokuuntelua varten perustettiin radioamatööritoiminnan lähetystoiminnasta riippumaton Suomen Radio Yhdistys Näin yleisradion kuuntelu ja yleisradiolähetysten kaukokuuntelu (DX-kuuntelu) eriytyi 1924 mennessä osaksi radioamatööritoiminnasta, lähetystoiminnasta. Tilannetta voimisti se, että 1926 Suomen Radioamatööriliitto NVL ry - Finlands Radioamatörförbund NVL rf lähetti jäsenilleen kyselyn, millaista toimintaa he harjoittavat. Vuoden aikana Suomen Radioamatööriliitto ry:n rekisteröimiseen, 1927 mennessä sen jäsenistä oli jättäytynyt pois 61%.


title: Suomen Radioamatööriliitto

text: Yhdistyksellä hallituksessa on seitsemän jäsentä. Puheenjohtaja valitaan kaksivuotiskaudeksi ja muut kuusi hallituksen jäsentä kolmen vuoden kaudeksi vaaleilla. Erovuoroisia hallituksen jäseniä on kerrallaan kaksi joka vuosi.


title: Suomen Radioamatööriliitto

text: Suomen Radioamatööriliitto ry:n puheenjohtajista pitkäaikaisin on Axel Tigerstedt, joka toimi puheenjohtajana kuusitoista vuotta. Merja Koivaara on Suomen Radioamatööriliiton ensimmäinen naispuheenjohtaja.


title: Suomen Radioamatööriliitto

text: Kansainvälisessä toiminnassaan Suomen Radioamatööriliitto on kansainvälisen radioamatööriliiton IARU:n sekä pohjoismaisten radioamatööriliittojen yhteistyöelimen, NRAU:n, jäsen.


title: Suomen Radioamatööriliitto

text: Valtakunnallisiin toimintoihin kuuluu myös Radioralli, jossa esitellään Suomen Radioamatööriliiton toimintaa eri paikkakunnilla. Radioralliin osallistuu muun muassa Pertti Koivula.


title: Suomen Radioamatööriliitto

text: Suomen Radioamatööriliitto on Suomen Punaisen Ristin vapaaehtoisen pelastuspalvelun jäsen. Radioamatöörit toimivat vapepassa pääasiassa viestiopettajina ja tarvittaessa viestiyhteyksien rakentajina ja viestittäjinä. Yksi näistä palveluista on puheradiotoistimen järjestäminen noin kahden metrin aaltoalueelle. Esimerkiksi Pohjois-Karjalassa ja Pohjois-Savossa on näitä toistimia luvitettuina kolme.


title: Suomen Radioamatööriliitto

text: Suomen Partiolaisten kanssa radioamatöörit järjestävät vuosittain JOTA-tapahtuman, jossa partiolaiset voivat lähettää radioamatöörien laitteilla viestejä toisilleen. Paikoin toiminta on järjestäytynyt radiopartiolaisuudeksi.


title: Suomen Radioamatööriliitto

text: Suomen Radioamatööriliiton jäsenyys tuli pakolliseksi radioamatööreille 26. tammikuuta 1928 annetun määräyksen nojalla. Kiristyneiden radioamatöörilupavaatimusten vuoksi vajaan kolmensadan Nuoren Voiman Liiton radioamatöörin määrä laski Suomessa alle puoleen, noin sataan radioamatööriin. Pakollista jäsenyyttä ei enää ole ollut vuodesta 1990 lähtien, kun lainsäädäntö kielsi jäsenyyden liittämisen viranomaislupaan (vrt. Ilmailuliitto). Viestintävirasto myöntää radioamatööriluvan jäsenyydestä riippumatta niille, joilla on riittävä pätevyys. Suomen Radioamatööriliitto ry:ssä oli vuoden 2016 lopulla 3746 jäsentä.


title: Suomen Radioamatööriliitto

text: Radioamatööriyhdistyksellä on säännöllisiä tapaamisia, ja niillä on myös usein amatööriradioasema tiloissaan. Suurin osa paikallisista yhdistyksistä on SRAL:n jäseniä.


title: Zeiss Ikon

text: Zeiss Ikon, Zeiss IKON AG, lyh. ZI, oli saksalainen vuonna 1926 perustettu kameravalmistaja.


title: Zeiss Ikon

text: Zeiss Ikon syntyi syksyllä 1926, kun yhdistettiin saksalaiset kameravalmistajat Internationale Camera Actiengesellschaft ICA AG Dresden, Contessa-Nettel AG, Stuttgart ja Ernemann-Werke, Dresden. Seuraavina vuosina mukaan tulivat AG Hahn für Optik und Mechanik, Kassel (1927) ja C. P. Goerz AG Berliini. Yhdistymisen käynnistäjä ja Zeiss Ikonin omistaja oli Carl Zeiss. Tehtaat sijaitsivat Stuttgartissa ja Berliinissä, pääkonttori oli Dresdenissä.


title: Zeiss Ikon

text: Toisen maailmansodan jälkeen Itä-Saksan puolelle jääneistä yrityksen osista muodostui vähitellen VEB Pentacon Dresden, joka tuotti muun muassa länsimaissakin suosittuja Praktica- järjestelmäkameroita ja keskikoon Pentacon-kameroita.


title: Palkinto

text: Palkinto on arvoesine tai kunnianosoitus, joka myönnetään ryhmälle tai yksityiselle henkilölle hyvin ansioituneesta suorituksesta. Palkintoja jaetaan usella eri alalla, esimerkiksi urheilussa, musiikissa, politiikassa ja kirjallisuudessa. Tunnettuja palkintoja ovat Nobel ja Oscar.


title: Kanadan Grand Prix 1981

text: Kanadan Grand Prix 1981 oli Formula 1 -sarjan osakilpailu, joka ajettiin 27. syyskuuta 1981 Île Notre-Damen (nyk. Gilles Villeneuve) radalla Kanadassa. Kilpailun voitti Ligierillä ajanut Jacques Laffite, jolle voitto oli kauden toinen. Voitto oli samalla myös Laffiten viimeinen.


title: Simon Dupree and the Big Sound

text: Simon Dupree and the Big Sound oli 1960-luvun brittiläinen psykedeelinen pop-yhtye. Yhtyeen perustivat veljekset Derek Shulman (s. 11. helmikuuta 1947 Glasgow) (laulu), Phil Shulman (s. 27. elokuuta 1937 Glasgow) (laulu, saksofoni, trumpetti) ja Ray Shulman (s. 8. joulukuuta 1949 Portsmouth) (kitara, viulu, trumpetti, laulu). Alkujaan nimillä "The Howling Wolves" ja "The Road Runners" Portsmouthin alueella keikkailleeseen rhythm and blues -yhtyeeseen kuului Shulmanin veljesten lisäksi Peter O’Flaherty (basso), Eric Hine (koskettimet) ja Tony Ransley (rummut).


title: Simon Dupree and the Big Sound

text: Yhtyeen ensimmäiset singlet eivät nousseet listoille, mutta vuonna 1967 julkaistu ”Kites” nousi Britannian Top 10 -singlelistalle. Kirka on levyttänyt kappaleesta cover-version suomeksi nimellä ”Leijat” (1969).


title: Simon Dupree and the Big Sound

text: Yhtye on julkaissut albumit "Without Reservation" (1967), "Amen" (1980) ja "Part of My Past" (2004), joka sisältää kaikki yhtyeen singlet, albumiraidat ja aiemmin julkaisemattoman albumin materiaalin.


title: Simon Dupree and the Big Sound

text: Yhtye hajosi vuonna 1970 ja Shulmanin veljekset perustivat progressiivista rockia soittaneen Gentle Giant -yhtyeen.


title: Kananlento

text: Kananlento ("Chicken Run") on vuonna 2000 ensi-iltansa saanut vaha-animaatio. Elokuvan ovat ohjanneet Peter Lord ja Nick Park. Ääninäyttelijöinä ovat muun muassa Mel Gibson ja Julia Sawalha.


title: Kananlento

text: Elokuva kertoo Inkku-kanasta ja tämän kanaystävistä, jotka asustelevat ilkeän rouva Piipun kanafarmilla. Kanojen yhteinen unelma on karata farmilta ja elää vapaana. Pakoyrityksiä on ollut monia, mutta ne eivät ole koskaan onnistuneet. Eräänä päivänä farmille tupsahtaa kukko Roki, jolla on "varma" suunnitelma pakenemiseen.


title: Kananlento

text: "The New York Timesin" kriitikot valitsivat "Kananlennon" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: LaGuardian lentoasema

text: LaGuardia Airport on lentoasema, joka sijaitsee Queensissa, New Yorkissa. Sen alkuperäinen nimi oli Glenn H. Curtiss Airport ja myöhemmin se nimettiin uudelleen nimelle North Beach Airport, kunnes se lopulta nimettiin New Yorkin pormestarin Fiorello H. La Guardian mukaan. Vuonna 2011 lentokentän läpi kulki noin 24,1 miljoonaa matkustajaa.


title: LaGuardian lentoasema

text: LaGuardian lentoaseman kokonaispinta-ala on noin 2,8 neliökilometriä. Lentokenttä työllistää suoraan noin 10 000 ihmistä, minkä lisäksi sen on arvioitu tuovan alueelle epäsuorasti jopa 103 000 työpaikkaa.


title: LaGuardian lentoasema

text: LaGuardianin lentoasemalla on nykyisin yhteensä neljä terminaalia.


title: LaGuardian lentoasema

text: Terminaali A, joka on aiemmin tunnettu nimillä Overseas Terminal ja Marine Air Terminal, oli lentokentän ensimmäinen terminaali, joka toimi alkujaan kansainvälisten lentojen terminaalina.


title: LaGuardian lentoasema

text: Terminaali B eli Central Terminal Building (CTB) otettiin käyttöön huhtikuussa 1968. Terminaalin rakentaminen maksoi noin 36 miljoonaa dollaria. Suurin osa lentokentän kotimaan lennoista kulkee terminaali B:n läpi. Terminaalin pinta-ala on yhteensä noin 70 000 neliömetriä.


title: LaGuardian lentoasema

text: Terminaali C avattiin syyskuussa 1992. Sen rakentaminen maksoi yhteensä noin 200 miljoonaa dollaria. Terminaalin pinta-ala on noin 28 000 neliömetriä.


title: LaGuardian lentoasema

text: Terminaali D avattiin heinäkuussa 1983. Terminaali sijaitsee lentokentän itäpuolella ja sen rakennutti alun perin Delta Air Lines omaa käyttöään varten.


title: E. F. Schumacher

text: Ernst Friedrich ”Fritz” Schumacher (16. elokuuta 1911 Bonn, Saksa – 4. syyskuuta 1977 Romont, Sveitsi) oli brittiläinen taloustieteilijä. Hän tuli erityisesti tunnetuksi kapitalismin kritiikistä ja kestävän kehityksen puolestapuhujana. Hänen vuonna 1973 julkaistu pääteoksensa "Pieni on kaunista" () valittiin London Times -lehden äänestyksessä sadan merkityksellisimmän Toisen maailmansodan jälkeen julkaistun kirjan joukkoon 1995.


title: E. F. Schumacher

text: Schumacher syntyi akateemiseen perheeseen Bonnissa, silloisessa Saksan keisarikunnassa. Hän opiskeli Berliinin ja Bonnin yliopistoissa, jonka jälkeen hän sai "Rhodes Scholar" -stipendin Oxfordin yliopistoon. Hän opiskeli myös Columbian yliopistossa New Yorkissa, josta hän palasi Saksaan 1934. Kansallissosialismin noustessa Saksassa hän asettui pysyvästi Englantiin 1936. Saksan kansalaisena hänet internoitiin sodan aikana työleirille maatöihin, jossa hän keskittyi käytännössä leirin saniteetti- ja ruokahuollon parantamiseen. Hän sai Ison-Britannian kansalaisuuden 1946.


title: E. F. Schumacher

text: Jo työleiriaikanaan hän alkoi kirjoittaa rauhan taloudellisista edellytyksistä Euroopassa. Hänen kirjoituksensa herättivät sen ajan taloustieteilijöiden, kuten William Beveridgen, huomion ja hän sai osallistua sodanjälkeisiin suunnitelmiin brittiläisen työllisyyspolitiikan ja hyvinvointivaltion kehittämisessä. Vuonna 1946 hän sai tutustua Saksan talouden jälleenrakentamiseen Britannian valvontakomission jäsenenä.


title: E. F. Schumacher

text: Vuonna 1949 hänet kutsuttiin Britannian hiiliteollisuuden neuvonantajaksi, jossa toimessa hän vietti 20 vuotta. Vuonna 1955 hän oli YK-tehtävissä Burmassa. Tuona aikana hän vakuuttui, ettei kehittynyt teknologia olisi oikea ratkaisu kehitysmaiden ongelmiin. Sen sijaan hän kannatti niin sanotun välivaiheen () teknologioiden edistämistä, jotka parantaisivat ihmisten elinoloja ruohonjuuritasolla. Hän kritisoi myös suurkaupungistumista ja kannatti hajautettua ja paikallista elinkeinopolitiikkaa kestävän kehityksen varmistamiseksi. Hänen ajatteluunsa vaikuttivat muun muassa buddhalaiset ja taolaiset ideat, joihin hän tutustui Aasian matkoillaan, Mahatma Gandhin väkivallattomuusliike, sekä hänen katolinen uskontonsa.


title: E. F. Schumacher

text: Vuonna 1966 hän perusti "the Intermediate Technology Development Group":in Lontoossa edistääkseen ideoitensa toteuttamista käytännössä.


title: E. F. Schumacher

text: Schumacher oli naimisissa kahdesti. Hänen ensimmäisen vaimonsa Anna Maria Petersonin kuoltua 1960 hän avioitui Verena Rosenbergerin kanssa. Hänellä on kaksi poikaa ja kaksi tytärtä molemmista avioliitoista. Schumacher kuoli junamatkalla Romontin lähistöllä Sveitsissä.


title: Kaupin urheilupuisto

text: Kaupin urheilupuisto sijaitsee Tampereen Kaupissa, noin kolmen kilometrin päässä keskustasta itään. Kaupin urheilupuistossa on hyvät mahdollisuudet erilaisten urheiluharrastusten harjoittamiseen.


title: Kaupin urheilupuisto

text: Kauppiin asennettiin vuonna 2006 kaksi tekonurmimattoa. Lisäksi käyttäjiä palvelevat kaksi hiekka- ja kolme luonnonnurmikenttää.


title: Kaupin urheilupuisto

text: Manse PP:n miehet ja naiset pelaavat kotiottelunsa Kaupin pesäpallostadionilla. Kaupissa on yhteensä kaksi pesäpallokenttää.


title: Kaupin urheilupuisto

text: Kauppi tunnetaan erittäin laajoista ja monipuolisista lenkki- ja hiihtoteistään. Kaupin maasto on myös suunnistajien suosiossa. Kaupissa on myös viisi tenniskenttää, yksityinen keilahalli, vinttikoirarata ja jousiammuntarata.


title: Tohtori Demonicus

text: Tohtori Demonicus, oikealta nimeltään Douglas Birely on Marvel-kustantamon sarjakuvissa esiintyvä superroisto. Hahmo esiintyi ensimmäisen kerran "Godzilla" -lehden neljännessä numerossa. Hahmon loivat Doug Moench ja Tom Sutton.